Pre svega: Počinje testiranje vakcine koja uništava rak u završnoj fazi\nŽena sa rakom grlića materice postala je jedna od prvih ljudi u Velikoj Britaniji na kojoj se testira nova vakcina dizajnirana da stimuliše imuni sistem tela da uništava tumore. Vakcina je dizajnirana na taj način da tera imuni sistem da napada ćelije raka.\n„Iako sam imala odličan tretman u bolnici 'Gaj' gde je rak stabilizovan, on se već proširio na jetru i pluća. Kada mi je rečeno da mogu da učestvjujem u ovom ispitvanju, bila sam oduševljena“, rekla je Keli.\nImunoterapija privlači veliko interesovanje u zajednici koja proučava rak. U februaru su američki eksperti objavili da su videli sjajne rezultate prilikom ranih testiranja na pacijentima obolelih od leukemije


Sportske.net - Oko njegovog potpisa se angažovali Vudvord, Solskjer i Ferguson, na kraju odbio Junajted, evo gde nastavlja karijeru!\nOko njegovog potpisa se angažovali Vudvord, Solskjer i Ferguson, na kraju odbio Junajted, evo gde nastavlja karijeru!\n"Đavoli" su na sve načine pokušavali da ga ubede da im se pridruži, ali...\nKan potvrdio, reprezentativac Nemačke napušta Bajern! Ko će ga zameniti?\nFabricio Romano "nacrtao" mapu trke za Halanda, tri učesnika, svi imaju i adute i prepreke!\nPisalo se još početkom godine da je na radaru Mančester junajteda mladi vezista Džud Belingem iz Birmingema.\nOvaj fudbaler je sa samo 16-godina bio neizostavan član prve postave ove ekipe u Čempionšipu, pokazao je da ima ogroman potencijal, pa je skrenuo pažnju nekih od najvećih evropskih klubova.\nTako je Junajted svim silama krenuo po njegov potpis, u martu su ga navodno doveli i u prostorije kluba, gde je imao priliku da se sretne sa direktorom Edom Vudvordom, ali i trenerom Ole Gunarom Solskjerom, kao i legendarnim Ser Aleksom Fergusonom.\nObećano mu je i da će se ravnopravno boriti za mesto u startnih 11, ali sam fudbaler i njegov otac Mark nisu sigurni da će za Belingema biti mesta na "Old Trafordu".\n"Đavoli" su u januaru doveli Bruna Fernandeša iz Sportinga, žele još Griliša iz Aston Vile ili Medisona iz Lestera, na sve to bi i Pogba mogao da ostane u klubu, kako je pitanje da li će neko moći da izađe u susret zahtevima Mančester junajteda, zbog finansijske krize koju je izazvao prekid sezone.\nTu su još i Matić, Mektominej i Fred, pa je zaista pitanje koliko bi mladi Belingem igrao naredne sezone, te je njemu i njegovom ocu u ovom trenutku primamljvija ponuda iz Nemačke.\nNaime, za mladog vezistu Birmingema je ozbiljno interesovanje pokazala i Borusija Dortmund, a u nemačkom klubu veruju da su praktično već pobedili Junajted u trci za njegovim potpisom.\nOstaje izgleda da se "Milioneri" dogovore sa Birmingemom i da svojoj grupi talentovanih fudbalera priključe još jednu mladu nadu iz Engleske.\nDortmund je postao san za svakog talentovanog igraca. Em im daju sansu da zaigraju u ozbiljnoj ulozi em redovno igraju ligu Sampiona. I na kraju ne prave puno problema za odlazak u ekonomski jace klubove, a dobra cijena je zagarantovana kad su igraci mladi i igraju ozbiljne uloge u ekipi koja igra ligu samoiona. Svaka pohvala za poslovanje kluba.\nI nije neka steta po meni on uopste nije toliko dobar\nAko on u 16 godina zahteva sigurnu minutažu u prvom timu i ne bi tamo gde neće odmah u prvih 11, onda nam i ne treba. Imali smo davno jednog takvog - Pogbu, pa je zato otišao džaba u Juve, i evo šta je postao i ostao.


Bošnjačka stranka traži mjesto direktora Luke – Bankar.me\nBošnjačka stranka traži mjesto direktora Luke\nMay 11, 2017 BERZA, CRNA GORA, SVE VIJESTI Leave a comment\nSkupština akcionara Luke Bar juče nije održana zbog nedostatka kvoruma, jer se na redovnoj sjednici nijesu pojavili predstavnici države, kojaje većinski akcionar barske kompanije. Akcionari su trebali da donesu odluku o razrješenju aktuelnih i izboru novih članova odbora direktora, ali država još nije delegirala svoja četiri predstavnika u tom upravljačkom tijelu.\nPrema saznanjima Pobjede iz više izvora, Bošnjačka stranka pretenduje da preuzme kontrolu nad Lukom Bar.\nIzvor Pobjede, blizak barskoj kompaniji, naveo je da Bošnjaci traže većinu u odboru direktora i mjesto izvršnog direktora. Do sada su u bordu bila dva predstavnika DPS-a, dok su po jednog predstavnika imali BS, Socijaldemokrate i manjinski akcionari.\nDosadašnji članovi borda su predsjednik Predrag Ivanović i članovi Goran Jevrić, Sead Delalić, Stevo Pejović i Aleksandar Jovović, dok je izvršni direktor Slobo Pajović.\nAkcionari Luke Bar su trebali da razmatraju i godišnje fnansijske iskaze i izvještaj o poslovanju za prošlu godinu, kao i da usvoje izvještaj o radu odbora direktora.\nNeto dobit Luke Bar na kraju prošle godine iznosila je milion eura, što je 4,8 puta više nego u 2015.\nSavjet za privatizaciju i kapitalne investicije odlučio je krajem aprila da poništi tender za prodaju 30 odsto akcija Luke Bar, jer, kako su kazali, predloženi model privatizacije nije u interesu Crne Gore.\nPredstavnici Vlade saopštili su da su konkretni razlozi za neprihvatanje ponude poljske kompanije OT Lodžistik, niska cijena i nedovoljne investicije, nejasan plan ponuđača po pitanju ostale imovine Luke, mogućnost da kupac u kratkom roku kupi još 21 odsto akcija i postane većinski vlasnik, nepostojanje koncesionog akta sa jasnim obavezama ponuđača, kao i nerazjašnjeni odnosi sa Barskom plovidbom, Marinom Bar i nekim drugim preduzećima.\nPobjeda juče nije dobila odgovor iz Ministarstva saobraćaja, kojem je na čelu Osman Nurković, na pitanja zašto se predstavnici države nijesu pojavili na jučerašnjoj sjednici, kao ni kada će država delegirati svoje nove članove u bord direktora.\nPOJMOVILuka Bar Skupština akcionara LUKA BAR tender Luka Bar\nPrevious Pare u bankama sigurne\nSljedeći Jugopetrol: Dividenda po akciji oko jedan euro\nProfit Luke Bar milion i po\nBaron Bendžamin de Rotšild, koji je bio na čelu porodične kompanije poznate širom svijeta, preminuo …\nNaslovne strane dnevnih novina za 17. januar\nIznenada preminuo prvi čovjek bankarske kompa...


Mandićev branilac pisao stranim ambasadama u Crnoj Gori\nAdvokat Miroje Jovanović, branilac jednog od čelnika opozicionog Demokratskog fronta (DF) Andrije Mandića, obratio se diplomatskim predstavništvima u Crnoj Gori uoči početka suđenja u slučaju "Državni udar", navodeći da se boji za vlastitu sigurnost, te da se optuženi nadziru i da im se oduzimaju pasoši.\nOn je naveo kako postoje "brojne zloupotrebe i nezakonitosti" u postupanju državnih organa u vezi sa tim postupkom.\nJovanović je pisao abasadama zemalja članica EU, Velike Britanije, SAD, Rusije, Kine, te misijama EU i OEBS-a, uoči početka suđenja 19. jula.\nNovosadski advokat, koji zastupa Mandića i njegovog vozača Mihaila Čađenovića, posebno se u pismu osvrnuo na svjedoka saradnika crnogorskog tužilaštva Sašu Sinđelića, navodeći da je on, sudskim vještačenjem dokazano, "psihički bolesna osoba", te da poznaje specijalnog tužioca Milivoja Katnića 15 godina.\nSinđelić je ključni svedok crnogorskog tužilaštva u postupku protiv 14 državljana Rusije, Srbije i Crne Gore optuženih da su na dan oktobarskih parlamentarnih izbora planirali nasilnu smenu vlasti s ciljem da se zaustavi ulazak Crne Gore u NATO.\nOn je po navodima tužilaštva bio zadužen za kontakte sa optuženim ruskim obavještajcima Eduardom Šišmakovom i Vladimirom Popovom, označenim da su bili organizatori osujećene zavjere, i optuženima za pokušaj terorizma.\nMeđu optuženima su čelnici opozicionog Demokratskog fronta Andrija Mandić i Milan Knežević i penzionisani general Žandarmerije Srbije Bratilsav Dikić.


Potpisan ugovor Grada Subotice sa JKP ViK i Geo inžinjering BGP, o proširenju vodovodne mreže\nInvesticija će doprineti stabilnom vodosnabdevanju\nU Gradskoj kući je ove sedmice, 26. jula, u prisustvu gradonačelnika Bogdana Labana, potpisan Ugovor, vredan blizu 330.000 evra, između Grada Subotice, JKP „Vodovod i kanalizacija“ i izvođača radova “Geo inžinjering BGP, o proširenju mreže vodovoda, odnosno bušenju i opremanju dva bunara na centralnom gradskom kompleksu vodosnabdevanja – Vodozahvat II.\nU ime investitora, Javnog komunalnog preduzeća „Vodovod i kanalizacija” (JKP ViK) ugovor je potpisala direktorka JKP ViK Valerija Tot Godo, a u ime konzorcijuma izvođača radova Zoran Pavličić, direktor preduzeća „GEO Inženjering BGP”, iz Beograda.\nUgovor je zaključen u okviru Projekta za unapređenje vodnih sistema grada Subotice, za četvrtu fazu proširenja vodovodne mreže. Ugovorena vrednost radova je 329.593,19 evra, a najavljeno je da radovi počinju u oktobru, a prema planu, trebalo bi da budu okončani za pola godine. Na konferenciji za novinare je rečeno i da su uslovi javnog međunarodnog tendera zahtevni, prema standardima EBRD, a tako visokim zahtevima je odgovorila svojim kvalitetom domaća firma „Geo inžinjering BGP” iz Beograda.\nKako je rečeno na konferenciji za novinare, ova Investicija je deo Projekta za unapređenje vodnih sistema grada Subotice, a trebalo bi da obezbedi dovoljne količine vode za MZ Novi Grad, Mali i Veliki Radanovac i Palić, kao i za industrijsku i trgovačku zonu.\nGradonačelnik Bogdan Laban je podsetio, da je još 2012. godine, za realizaciju ove značajne infrastrukturne investicije uzet kredit od 11 miliona evra od Evropske banke za obnovu i razvoj.\n- U ranijim postupcima izbora izvođača radova putem javnog tendera, obezbeđena je ušteda od dva miliona evra i ta sredstva u dogovoru sa EBRD-om usmerena su na dodatno poboljšanje tehničkih i tehnoloških kapaciteta vodovoda. Do kraja ovog meseca, realizovaće se prve dve faze Projekta, a dosada je izgrađen Kolektor dva i sedam, Centralni magistralni vodovod i povez istočnog i zapadnog kraka magistralnog vodovoda, istakao je gradonačelnik Bogdan Laban.\nValerija Tot Godo, direktorka JKP „Vodovod i kanalizacija“ je istaklla da će ova investicija povećati kapacitet bunara na Vodozahvatu 2 i na dva nova bunara, što će uticati da Grad ima stabilan sistem u obezbeđivanju neophodne količine vode.\n- Do sada je racionalno trošen novac tog kredita od 11 miliona evra, pošto je još ostalo oko milion evra uštede, a ostatak će, prema planu, biti usmeren na izgradnju fabrike vode, objasnila je direktorka Tot Godo.


Rama: Jedinstven cilj Albanaca EU\nPremijer Albanije, Edi Rama, u razgovoru za televiziju “Klan Kosova”, kojem je prisustvovao I kosovski zamjenik premijera Hašim Tači, kazao je da Evropa mora da shvati da su Albanci potrebni Evropi onoliko koliko je Evropa potrebna Albancima.\n„Ukoliko Evropa gleda na Balkan i na razvoj na Balkanu, bez obzira na njegovu sudbinu, i ukoliko Evropa ne uspije shvatiti da procesi koji su pogoršani zbog nestabilnosti u regionu, ukoliko ne shvati da treba pokazati svoju volju da ubrza saradnju među zemljama regiona i tako ubrza i integraciju, onda zaista može nesvesno postati sponzor nacionalističkog folklora. Siguran sam da ono što smo prošle godine otpočeli u Prizrenu, kada je održan prvi sastanak dvije vlade, i što smo nastavili ove godine, to je put nacionalnog ujedinjenja sa sredstvima 21. vijeka, u funkciji unije, koja će biti sigurnija, potpunija, a to će, istovremeno, okončati mirovni projekat za sve zemlje Evrope“, kazao je Rama.\nPremijer Albanije je kazao i da se trebaju iskoristiti sve mogućnosti koje danas mir pruža, a kako bi se ujedinili Albanci prilikom njihovog djelovanja, od onog pojedinačnog, do državnog, kao što su ekonomija, obrazovanje, energetika, turizam, poljoprivreda, trgovina, infrastruktura, itd.\n„Zašto su u Beogradu uznemireni zbog toga? To je zato što su i u Beogradu shvatili da prema Albancima više nemaju šanse da se ponašaju kao prema građanima drugog reda. I, htjeli ili ne, moraju da prihvate realnost da su Albanci jedna nova realnost na Balkanu i jedna odlučujuća snaga za budućnost Balkana“, kazao je Rama. Ujedinjenje Albanaca Albanije i Kosova, pošto su oni zapravo Albanci koji žive u dvije albanske države, je nezaobilazno i neosporno. Pitanje je kako će se desiti? Desiće se u funkciji EU kao jedan prirodan proces uz razumijevanje svih, ili će se desiti kao reakcija na evropsko sljepilo da sama shvati da Evropa treba da promijeni pristup prema samoj sebi, tako što će se od jedne snage, pretvoriti u stratešku snagu. Strateška Evropa zahtijeva da Balkan što prije bude dio nje, i da svim etničkim zajednicama na Balkanu bude olakšano da budu zajedno, a da ne govore o granicama. Dok taktična Evropa će doprinijeti tome da ne ostaju druge mogućnosti osim jednog ujedinjenja, koji će takođe biti u funkciji buduće Evrope“, istakao je albanski premijer Edi Rama.


Zašto je malo fizičkih lica koja ulažu u domaće startap firme? - Biznis i Finansije\nHome\tTekstoviB&F Plus\tZašto je malo fizičkih lica koja ulažu u domaće startap firme?\nU Srbiji svega dvadesetak fizičkih lica ulažu u tehnološke startap firme. Problem je u nedovoljnom razumevanju načina na koji startapovi funkcionišu, ali i u finansijskim mogućnostima da se podnese rizik koje ovakvo poslovanje neminovno nosi. Iako se najmanje ulaganje procenjuje na oko 10.000 evra, praksa je pokazala da je potrebno i dvostruko više.\nAko bi se brojali prsti na rukama, i ne baš svi prsti na nogama, to bi bilo sasvim dovoljno da se izbroje pojedinci koji, kao fizička lica, ulažu u startap kompanije u Srbiji. Nema ih više od 20, i u toj grupi žene su u manjini. „Foto-robot“ jednog takvog investitora izgleda otprilike ovako: već ima iskustvo u poslovanju, stabilne i stalne prihode, kao i višak novca za koji mu nije žao da rizikuje i sve izgubi, niti će se tim gubitkom njegov životni standard na bilo koji način promeniti.\nStručnjaci koji se bave razvojem startap kompanija kod nas dodaju da je najčešći slučaj da je i sam investitor radio u inostranstvu, ili je njegov posao usko povezan sa inostranim tržištima, pa može da prepozna da startap firma u koju ulaže ima potencijal i na inostranom tržištu. Prema najkonzervativnijim procenama, za početna ulaganja u startap potrebno je najmanje 10.000 evra, ali poznavaoci ove vrste poslovanja kažu da se ulozi najčešće kreću od 20.000 do 50.000 evra.\nNe isplati se ulagati samo u jedan startap\n„Suština je da u ovom trenutku nema ljudi koji dobro razumeju, ali i poznaju načine investiranja u startap. To je potpuno drugačija vrsta biznisa od, recimo, ulaganja u neke porodične firme. Izlazna strategija za ovu vrstu ulaganja se pravi za period od pet do 10 godina. Za to vreme, startap mora da se podigne od nule do posla koji je obezbedio zaradu svima koji su u njega uložili“, objašnjava filozofiju startap sveta Gaja Montelacio, jedna od osnivača Impakt Haba (Impact Hub) u Beogradu.\nImpakt Hab je organizacija koja pomaže vlasnicima startap kompanija da ubrzaju rast svog poslovanja. Oni su deo globalne mreže koju čini više od 90 Impakt Habova širom sveta, okupljaju preko 15.000 članova, partnera, mentora i investitora…Startap kompanije koje rade u Srbiji su specifične i po tome što u svom poslu moraju da imaju neko softversko rešenje, a ne proizvod, jer samo na taj način mogu iz jedne male sredine da se probiju na globalno tržište. U razvijenim zemljama situacija je nešto drugačija, i tamo ima primera da su startap kompanije koje su nudile proizvode bile veoma dobro primljene na tržištu.\n„Da bi se došlo do nivoa da jedna takva kompanija postane isplativa za manje od jedne decenije, i da postane globalni igrač, potrebno je mnogo, mnogo novca. Stalan priliv novca. U zamenu za taj novac, investitori dobijaju udeo u vlasništvu startapa. To je neki uobičajen put u ovoj industriji“, objašnjava Montelacio. Ona dodaje da je praksa pokazala da u „životnom veku“ jednog startapa oko 75 procenata vlasništva na kraju bude u rukama raznih investitora. Kao i da od 10 startap firmi, samo jedna uspe.\n„Investitorima se ne isplati da ulažu u samo jedan startap, jer tako imaju samo 10 procenata šansi da će se njihova ulaganja višestruko i vratiti. Zato se dešava da poslovna ideja startapa propadne, ali ako jedna uspe, i proda se na globalnom tržištu, investitor zarađuje veliki novac“, priča Gaja Montelacio.\nImpakt Hab je i prva organizacija u Srbiji koja je napravila mrežu takozvanih „biznis anđela“, odnosno fizičkih lica koja investiraju u startapove. Po mehanizmu koji su postavili na osnovu evropskih pravila u ovom poslu, za uloženih 50.000 evra investitor dobija sedam odsto vlasništva startapa.\nFondovi najčešći investitori\nNikica Marinković je osnivač startap platforme za trgovinu organskom i domaćom hranom u Srbiji „Zelenoo.com“. Nagrađivan je u Švedskoj, Austriji i Ujedinjenim Arapskim Emiratima, i bio učesnik „Climate-KIC“ akceleratora koji je organizovao Evropskoi institut za inovacije i tehnologiju. Suosnivač je „WooBox“ startapa, kompanije koja pravi organsku ambalažu od vune za hranu sa procesom reciklaže. Zna gotovo sve „tajne“ ove industrije, i do sada nikada nije upoznao investitora koji je fizičko lice. U njegove kompanije najvećim delom ulagali su razni inostrani fondovi.\n„U Srbiji, kao i u regionu, danas ima mnogo događaja koji pružaju mogućnost različitim startapovima da se takmiče sa ostalima, najčešće je to kroz brzo prezentovanje ideja, takozvani „pič”, koji traje od tri do pet minuta. Na istom mestu okupljaju se i zainteresovani investitori iz celog sveta. Proces pregovaranja može trajati od nekoliko dana do nekoliko godina. Najčešće je to oko šest meseci, ali ne postoje neka ustaljena pravila. Takođe, moguće je napraviti profil stratapa na specijalizovanim mrežama. Jedna od poznatijih je platforma F6S, nešto kao Fejsbuk za startapove. Obično se prilikom takmičenja i “piča” uspostave prvi kontakti za zainteresivanim investitorima ili njihovim saradnicima“, objašnjava Marinković svoj put do ulagača.\nUkoliko su obe strane našle zajednički interes, ugovara se sastanak na kome se prvi predlozi o pravima, obavezama i uslovima ulaganja stavljaju na papir. Potencijalni problem za sve koji žele da ulažu u ovu industriju je to što je na početku razvoja startapa jako teško proceniti da li ima perspektivu, odnosno da li će se ulaganje i vratiti. Pored ideje najviše se procenjuje i tim koji je razvija, kao i na koje tržište startap planira da izađe, jer što je veće tržište, veća je i šansa za uspeh.\n„Na početku se investiraju manje svote novca, takozvane “seed” investicije, koje se najčešće kreću od 20 do 50.000 evra, a u zamenu se dobija manji procenat vlasništva u startapu. Takođe, postoje i nagradni fondovi i donacije ili grantovi od strane raznih razvojnih fondova. U Srbiji je najpopularniji Fond za inovacione delatnosti koji pruža podršku u iznosu do 80.000 evra odabranim startapovima, koji su u ranoj fazi razvoja. U početku je dobro za investitora imati i „biznis anđela“, odnosno fizičko lice koje je možda i samo nekada imalo startap. Nakon prvih investicija, slede veća ulaganja „venture capital“ fondova u eventualno nekoliko serija“, priča Marinković.\nPravi investitori su izvan kompanije\nPrema njegovom iskustvu, iznos od 10.000 evra je mala investicija, i za ulaganje u startap potrebno je bar dvostruko više. A zainteresovani ulagači najbolje infomacije mogu da dobiju od centara koji pomažu razvoj startapa u Srbiji, zatim od Impakt i ICT Haba u Beogradu, kao i mreže „Startit“ ili od Naučno tehnološkog parka Beograd. U evropskim zemljama, početna ulaganja u ovaj način vođenja posla kreću se između 100 i 200 hiljada evra, a u Americi oko pola miliona dolara.\n„Čest je slučaj i da osnivači startapa ulažu i svoj novac, ali ih to ne čini investitorima. Investitori su ljudi koji su izvan kompanije, a odlučuju da je finansijski podrže i za to dobiju udeo u vlasništvu. Moj savet je da pojedinci koji razmišljaju o ulaganju u startape treba da se upoznaju sa načinom na koji oni funkcionišu, ali i da razumeju kako se ulaže u ovakve poduhvate, jer se oni dosta razlikuju od tradicionalnih poslova“, savetuje Zoja Kukić, suosnivač „Startita“ i direktorka za startap ekosistem u Inicijativi „Digitalna Srbija“.\nOna navodi primer da kompanija koja pravi alat za projektni menadžment na srpskom jeziku, sigurno donosi vrednost i može pozitivno da posluje u Srbiji, ali teško da može opravdati ulaganja u istraživanja i razvoj u dovoljnoj meri da bude konkurentna svetskim liderima iz te oblasti. „S druge strane, domaća kompanija ActiveCollab ovakav softver razvija već više od deset godina, takmiči se sa svetskom konkurencijom i uspeva da među svoje klijente uvrsti timove iz kompanija kao što su Apple, Nike, NASA“, ističe Kukić.\nPrema poslednjem istraživanju, u našoj zemlji ima oko 200 tehnoloških startap kompanija. Od toga je 22% njih osnovano pre manje od 12 meseci, dok 50% posluje preko dve godine. Najviše ih je registrovano u Srbiji, oko 77%, a ako su registrovani van Srbije, dominantne destinacije su Amerika i Velika Britanija. Najveći broj startapova u Srbiji bavi se pravljenjem aplikacija za unapređenje poslovanja u preduzećima, zatim video igama, a na trećem mestu su oni koji vode baze podataka i analize.


Zemlje sa oboda Sredozemnog mora ubrzo mogu postati deo novog saveza, ako zaživi ideja Nikole Sarkozija, francuskog predsednika, da se već u junu iduće godine formira mediteranska unija, koja bi obuhvatila države od Maroka i Malte do Turske i Izraela. Prema zamisli koju je Sarkozi izneo ubrzo po dolasku na mesto šefa države, ta regionalna organizacija bi obuhvatila 21 mediteransku zemlju, ali bi bila otvorena i za druge evropske zemlje. Koncentrisala bi se na saradnju u oblasti bezbednosti, borbe protiv terorizma, imigracije, ekologije, energetike i kulture, i pomagala u koordiniranju trgovine između zemalja regiona i Evrope. Od evropskih zemalja u mediteranskoj uniji bi se našlo sedam članica EU: Kipar, Grčka, Francuska, Malta, Portugal i Španija. Sarkozi je o tom projektu već razgovarao sa Romanom Prodijem, italijanskim premijerom, na susretu u Nici, a zatim i sa zvaničnicima Alžira tokom ovonedeljne posete toj severnoafričkoj zemlji. Diskusija je nastavljena sa Angelom Merkel, nemačkim kancelarom, koja je u prvi mah kritički dočekala novu inicijativu. Ona je ocenila da mediteranska unija može izazvati „koroziju EU u njenom središnjem regionu“ i „pokrenuti eksplozivne snage u EU“. Ipak, na poslednjem sastanku sa Sarkozijem u Parizu, gde je dobila više informacija o novoj uniji, Merkelova je kazala da se sa francuskim domaćinom složila oko tog predloga i da ga podržava. Ranije kritike je objasnila željom da spreči situaciju u kojoj će Nemačka gravitirati ka severoistoku Evrope, a Francuska ka jugu. Ove dve zemlje se, naime, smatraju okosnicom EU. „Mediternaska unija je izazov za sve nas u Evropi. Ali svim evropskim zemljama se mora ponuditi mogućnost da učestvuju u njoj, a onima koji ne žele da joj se pridruže dati status specijalnog partnera.“ Nije jasno takođe hoće li arapske zemlje prihvatiti da budu u istom bloku sa Izraelom. Strahuje se da bi novi savez i Tursku mogao da poremeti na putu ka članstvu u EU. Sarkoziju zato ostaje da prevaziđe brojne prepreke i da mnoga objašnjenja, pre nego što mediteranske zemlje, sa toliko različitih interesa, objedini u novu uniju.\nPazi da ne zazivi idea Odgovorite sa citatom\nOriginal postavio José Luis Torrente Bolje da se Sarkozi pozabavi time sto ce mu Francusku pojesti balije.\nIzbegli smo jos jednu jevropejsku zamku Odgovorite sa citatom


BalkanMagazin :: Kineski rast iduće godine - osam posto\npetak, 11. decembar 2020 00:59\nAnalitičari polaze od izrazitog oporavka potrošnje u Kini poslednjih meseci, pre svega u ugostiteljstvu i drugim granama koje su povezane sa društvenim kontaktima\n(foto, Hua-ov restoran (Huajia Yiyuan) u Pekingu, jedan od najpoznatijih u glavnom gradu Kine)\nMeđunarodna rejting akcija Fič (Fitch) revidirala je na bolje prognozu rasta kineske ekonomije u idućoj godini, s obzirom na povećanje domaće tražnje i na očekivanu vakcinaciju od kovida 19.\nPrema prognozi ove agencije, koju prenosi AP, kineska ekonomija, inače druga po veličini u svetu (posle SAD), imaće 2021. godine stopu rasta od osam posto. U septembru je Fič taj rast procenio na 7,7 posto.\nTempo rasta kineske ekonomije iduće godine biće, inače, osetno iznad njenog dugoročnog potencijala rasta koji se procenjuje na 5,5 posto ali je realan s obzirom na sniženu osnovu iz ove godine, tojest na pad ove godine.\nAnalitičari Fiča u ovim prognozama polaze od izrazitog oporavka potrošnje u Kini poslednjih meseci, pre svega u ugostiteljstvu i drugim granama koje su povezane sa društvenim kontaktima i susretima.\nZa celu ovu godinu kineski rast se procenjuje na 2,3 posto. Kineska ekonomija je jedina od većih tržišnih ekonomija sveta koja ove godine nije zabeležila pad. Najslabiji je rezultat bio u prvom kvartalu kada je zabeležen pad od 6,8 posto usled izbijanja epidemije koronavirusa.


ALOE VERA Bits'n Peaches\nALOE VERA Bits'n Peaches 077\nOvaj napitak sadrži 100% stabilizovani Aloe Vera Gel sa dodatkom komadića laoje i sa ukusom breskve, tako da ima sva svojstva kao i Aloe Vera Gel. Oni koji piju BITS N' PEACHES imaju priliku da uživaju u ukusu ovog jedinstvenog napitka, a istovremeno da dobijaju sve vitamine, minerale i aminokiseline koji se nalaze u svežem stabilizovanom Aloe Vera Gelu.\nPrirodni koncentrat breskve i Aloe Vera Gel u osvežavajućem, hranljivom napitku, koji će cela porodica voleti. Izuetne rezultate daje kod regeneracije ćeija jetre i mekih tkiva, a zbog prirodnog soka iz breskve i hranljivih materija...\nAloe Buts 'n Peaches ima fin ukus tako da ga deca rado piju kako preventovno tako i kod određenih zdravstvenih problema.\nSASTAV: Aloe vera gel sa komadicima aloe + prirodni sok breskve\nRok trajanja: 4 godine u originalnoj hermetički zatvorenom pakovanju (posle otvaranja do 3 meseca uz držanje u frižideru)\nDoziranje: kao kod Aloe Vera Gela.\nVaša IP adresa 107.23.176.162 subota, 16 februar 2019 21:16


Zardari: Oporavak od poplava trajaće godinama\nPakistanski predsednik Asif Ali Zardari kaže da će biti potrebne najmanje tri godine da se Pakistan oporavi od razornih poplava koje su gotovo pet miliona ljudi ostavile bez krova nad glavom.\nZardari je danas rekao kako veruje da se zemlja nikada neće sasvim oporaviti od poplava, ali je ukazao da vlada radi na zaštiti gradjana od sličnih katastrofa u budućnosti.\nPakistanski predsednik je takodje ponovo izrazio zabrinutost da će islamski militanti pokušati da iskoriste poplave, koje su uništile sela, infrastrukturu i obradivo zemljište u pokrajinama Kajber Paktunkva, Pandžab i Sind. Kako se procenjuje, stradalo je 1600 ljudi.\nPremijer Jusuf Reza Gilani je u utorak rekao da je preko 3 i po miliona dece izloženo riziku od bolesti izazvanih nečistom vodom, kožnih oboljenja, respiratornih infekcija i neuhranjenosti, koje se već šire pogodjenim oblastima.\nGilani je rekao da je poplava oštetila više od 200 zdravstvenih objekata i dovela do raseljenja oko trećine od 100 hiljada žena - zdravstvenih radnica, koje su pružale primarnu medicinsku negu ženama u ruralnom delu Pakistana.


Banca Intesa ad Beograd (članica Gruppo Banca Intesa) - Nira Press\nPočetna » Banca Intesa ad Beograd (članica Gruppo Banca Intesa)\nGrupa Banca Intesa, najveća bankarska grupacija u Italiji i jedna od najsnažnijih u Evropi, čija je članica i Banca Intesa Beograd, donela je odluku o spajanju grupe Banca Intesa sa bankom Sanpaolo IMI. Time će ova nova grupacija po vrednosti na berzi postati peta banka u Evropi.\nBanca Intesa je avgusta 2005. postala većinski vlasnik kapitala Delta Banke, sadašnje Banca Intesa Beograd, vodeće banke na srpskom tržištu. Uprkos promenama, Banca Intesa Beograd je u 2005. godini postigla rekordne rezultate i zadržala lidersku poziciju na tržištu. Kao članica Grupe Banca Intesa, Banca Intesa Beograd uživa izuzetan ugled i poverenje klijenata što je doprinelo da održi rang druge banke u Srbiji po bilansnoj sumi. Lidersku poziciju održava zahvaljujući razvijenoj poslovnoj mreži od 160 poslovnica u više od 100 gradova Srbije, najrazvijenijoj mreži bankomata i POS terminala i veoma rasprostranjenoj mreži od 240 koresponentskih banaka širom sveta.\nBanca Intesa Beograd je pouzdan partner za 850.000 klijenata, fizičkih i pravnih lica. Od osnivanja je poslovala kao banka privrede i postala lider u ovoj oblasti, a igra i aktivnu ulogu u procesu privatizacije u Srbiji.\nŠto se tiče poslovanja sa stanovništvom, Banka je već dugo lider u elektronskom bankarstvu i platnim karticama, zahvaljujući činjenici da je uvela MasterCard na domaće tržište i izdala prvu Visa čip karticu na Balkanu, a krajem godine je potpisala ekskluzivni ugovor kojim na domaće tržište dovodi prestižne American Express kreditne kartice. U toku 2005. godine osnovana je i lizing kompanija pod nazivom Intesa Leasing Beograd koja se aktivno uključila na veoma konkurentno tržište i već beleži dobre rezultate.\nTakođe, Banka podjednaku pažnju posvećuje i brizi za društvenu zajednicu kroz tzv. projekte društvene odgovornosti, humanitarne akcije, projekte vezane za razvoj kulture, umetnosti, sporta, i sve aktivnosti vezane za pravilno usmeravanje i razvoj mladih.\nFinansijski magazin Finance Central Europe je Banca Intesa Beograd dodelio tri prestižna priznanja za 2006. godinu: najbolja banka srednje veličine u jugoistočnoj Evropi, najbolja banka u Srbiji, a generalni direktor Banca Intesa Beograd, Draginja Đurić je treći put zaredom proglašena bankarom godine u Srbiji. Takođe, Organizacija za ekonomsku saradnju i razvoj (OECD) ocenila je akviziciju Banke kao finansijski najveću investiciju u bankarskom sektoru i najveće inostrano ulaganje u Srbiju tokom protekle godine.\nCilj Banke je zadržavanje pozicije važnog subjekta u ekonomskom razvoju zemlje kroz kvalitativno i kvantitavno unapređenje ponuda, usluge i aktivnosti. Planovi podrazumevaju dodatno povećanje učešća na tržištu kako bi do 2008. godine Banka postala lider i u segmentu poslovanja sa stanovništvom. Zahvaljujući dugoročnim sredstvima obezbeđenim kroz članstvo u grupaciji Banca Intesa, planira se intenziviranje dugoročnog kreditiraja stanovništva i privrede, kao i podržavanje kapitalnih investicija u infrastrukturu, putnu i telekomunikacionu mrežu i stambenu izgradnju. Dolazak Banca Intesa na domaće tržište podrazumeva i dolazak njenih klijenata, potencijalnih investitora i stranih partnera našim firmama. Na taj način naše kompanije će moći da, sarađujući sa inostranim firmama, unaprede poslovanje i povećaju izvoz, a samim tim doprinesu poboljšanju opšteg ekonomskog stanja u Srbiji.


25-09-2018 20:16 Svet Planeta\nAmerički predsednik Donald Tramp rekao je danas, u govoru na zasedanju Generalne skupštine UN u NJujorku, da iz Severne Koreje "rakete više ne lete na sve strane" i ne prete susedima, a ujedno je pohvalio hrabre korake lidera te zemlje u cilju denuklearizacije.\nKim i Tramp (foto: Jutjub)\nPre godinu dana, Tramp je u UN ismejao severnokorejskog lidera Kim DŽong-una nazvavši ga "raketašem" (Rocket Man), ali ove godine je njegova poruka drugačija i glasi "hvala Kimu".\n"Rakete više ne lete na sve strane, nuklearne probe su obustavljene, neki vojni objekti se već zatvaraju", rekao je američki predsednik.\nAmerički predsednik je govorio i o Kini, rekavši da veoma poštuje kineskog predsednika, ali da se trgovinski disbalans s Pekingon "ne može tolerisati".\nU tom kontekstu, upozorio je da SAD više neće tolerisati nepravedne trgovinske aranžmane koji zemljama omogućuju da "istovaruju" svoje proizvode u Ameriku, subnevionišu svoju robu, "uzimaju na nišan" industrije SAD i manipulišu valutom kako bi stekle nepravedne prednosti.\nTi dani su, poručio je, prohujali i "SAD više neće tolerisati takve zloupotrebe".\nU govoru u sedištu UN u NJujorku, Tramp je, takodje, pozvao svetske zemlje da se pridruže SAD u izolovanju Irana zbog ponašanja koje on smatra agresivnim.\nAmerički predsednik je u svom obraćanju odbacio princip "globalnog upravljanja, kontrole i dominacije", poručivši da poštuje pravo svake zemlje da sledi sopstvene običaje, ubedjenja i tradiciju.\nAli, napomenuo je Tramp, SAD očekuju od drugih zemalja da "zauzvrat poštuju suverenitet Amerike".\nOVDE pogledajte sve o sukobu ruskih i američkih aviona u Siriji.


Učite decu o zdravlju - Saveti - Centar za prirodnu medicinu\nUbeđivanje dece da jedu više voća i povrća, koje često može da im bude neukusno, pošto su naviknuta na slatkiše i drugu rafiisanu hranu, često je nemoguća misija.\nIstraživači sa Univerziteta u Alberti predlažu jedno delotvorno rešenje: dajte deci kecelju i uključite ih u spremanje.\n„Deca koja vole voće i povrće sklona su da ih jedu češće", kaže vodeći autor studije dr Jen Li Ču (Yen Li Chu), saradnik na post-doktorskim studijama Medicinskog fakulteta Univerzita u Alberti.\n„Rezultati ukazuju da podsticanje dece da se uključe u pripremanje zdravih obroka može biti delotvorna strategija promovisanja zdravlja u školama i među roditeljima."\n„Dobra hrana je važna za nas. Ona sprečava pojavu gojaznosti i otklanja sve hronične bolesti", navodi Vogeler. „Opšti cilj našeg posla je da se smanji nivo hroničnih bolesti u našem društvu. Zdrava ishrana je na samom vrhu liste načina kojima bismo ostvarili naš cilj."\n„Mogli bismo da u školama da imamo časove ili klubove spremanja hrane i tako pomognemo deci da povećaju unos voća i povrća", dodaje Ču.\nvaspitanje deca odrastanje zdrava deca zdrav život zdrava ishrana voće povrće zdravlje\n» Kako da se zaštitite od zračenja iz okoline (VIDEO)\n» Korisne masaže za otklanjanje glavobolje


Jasmina Beganović 21 januar 2022\nTim za škole doneo je odluku da se nastava za osnovce od prvog do četvrtog razreda odvija neposredno, dok će osnovci od petog do osmog razreda, kao i srednjoškolci nastavu pohađati po kombinovanom modelu. To znači da će osnovci i srednjoškolci u školu ići dan za danom, podeljeni u dve grupe.\nPrema podacima Institutu za javno zdravlje „Milan Jovanović Batut“ od 12. do 19. januara broj obolele dece školskog uzrasta od šest do 18 godina je bio 3 074.\nU odluci Tima za škole naglašeno je da je za vreme i tokom boravka u školi, od momenta ulaska u školsko dvorište do napuštanja školskog dvorišta, obavezna upotreba zaštitnih maski za sve zaposlene, učenike i treća lica.\nTakođe, školama se preporučuje da pojačaju mere opšte i lične higijene i povedu računa o redovnom provetravanju svih prostorija u kojima borave učenici i zaposleni.\nOd učenika i zaposlenih u školama, kao i roditelja učenika, očekuje se da dosledno primenjuju mere lične zaštite od infekcije kako u školi, tako i van škole. Posebno je važno izbegavati masovna okupljanja u zatvorenom i na otvorenom prostoru, naročito ukoliko se tokom okupljanja ne primenjuju propisane mere lične zaštite,\nTim za škole smatra da se u ovom trenutku, našlo najbolje rešenje za učenike i zaposlene iporučuje da će, kao i do sada, pratiti stanje i donositi odluke na nedeljnom nivou.\nPročitano 246 puta\tPoslednji put izmenjeno 21 januar 2022


Đukanovic: Biću na Cetinju ako ne promene mesto ustolicenja\nTanjug 28. avgusta 2021. 15:13\nCETINJE – Predsednik Crne Gore Milo Đukanović najavio je da će, ako ne bude uvažan njegov apel i ako ustoličenje mitropolita crnogorsko-primorskog Joanikija ipak bude na Cetinju – 5. septembra biti u prestonici, prenosi RTCG.\nĐukanović je rekao da taj apel upućuje sa osećajem izuzetne odgovornosti za očuvanjem mira i stabilnosti.\n„Kao što znate, ja sam i danas na Cetinju sa namerom da doprinesem afirmaciji naše spoljne politike i međunarodnog rejtinga. Nadam se da neću biti u situaciji, a moraću da budem ukoliko se apel ne uvaži, da 5. septembra i sam budem prisutan na Cetinju gde je većinska Crna Gora i gde se brani čast i dostojanstvo naše države“, rekao je Đukanović, prenosi RTCG.\nĐukanović je poručio da se nada da će njegov apel da ustoličenje Joanikija bude održano van Cetinja „čuti i uvažiti oni koji treba da ga uvaže“.\nPredsednik Crne Gore tvrdi da se u dužem vremenskom periodu „iz Srbije, beogradske Patrijaršije moglo čuti mnogo neprimerenih reči na račun Crne Gore i Crnogoraca“ i ocenjuje da one nisu mogle biti doživljene drugačije nego kao vređanje.\n„Te okolnosti su doprinele da ovo pitanje dobije mnogo više politički karakter nego što mu pripada i postane bezbednosno značajno“, rekao je Đukanović.\nĐukanović smatra da nije pametno insistirati na ustoličenju mitropolita u Cetinju i Cetinjskom manastiru, već da je pametno izmestiti događaj sa Cetinja i obaviti ga u nekom od drugih hramova.


JAVNI POZIV za podnošenje prijava za odobravanje i dodjelu sredstava u svrhu ublažavanja posljedica uzrokovanih pandemijom korona virusa (COVID-19) privrednim subjektima na području Općine Breza - Općina Breza\nJAVNI POZIV za podnošenje prijava za odobravanje i dodjelu sredstava u svrhu ublažavanja posljedica uzrokovanih pandemijom korona virusa (COVID-19) privrednim subjektima na području Općine Breza\nPredmet Javnog poziva je raspodjela sredstava iz Budżeta Općine Breza u svrhu ublažavanja posljedica uzrokovanih pandemijom korona virusa (COVID-19) privrednim subjektima na području Općine Breza\nNa osnovu člana 4. Programa ublažavanja posljedica uzrokovanih pandemijom korona virusa (COVID-19) privrednim subjektima na području Općine Breza („Službeni glasnik Općine Breza“, broj: 04/20), a u vezi sa Odlukom o izmjenama i dopunama Budžeta Općine Breza za 2020. godinu (“Službeni glasnik Općine Breza” broj 03/20), Služba za privredu Općine Breza raspisuje:\nza podnošenje prijava za odobravanje i dodjelu sredstava u svrhu ublažavanja posljedica uzrokovanih pandemijom korona virusa (COVID-19) privrednim subjektima na području Općine Breza\nPredmet Javnog poziva je raspodjela sredstava iz Budżeta Općine Breza u svrhu ublažavanja posljedica uzrokovanih pandemijom korona virusa (COVID-19) privrednim subjektima na području Općine Breza koji imaju do 10 zaposlenih lica.\nIl -NAMJENA SREDSTAVA\nSredstva iz Javnog poziva su namjenjena za subvencioniranje:\na) dijela obaveznih doprinosa na minimalnu platu za mjesec mart 2020.godine i to 50% obaveznih poreza i doprinosa na minimalnu platu za svakog uposlenog;\nb) obezbjeđenje sredstava za refundaciju doprinosa na minimalnu platu privrednim subjektima iz poglavlja III. ovog Poziva za prvi mjesec nakon zaposlenja radnika kojima je prestao radni odnos zbog posljedica pandemije korona virusom (Covid-19).\nJavni poziv za ublažavanje posljedica Covid-19 na privredne subjekte sa područja Općine Breza.pdf (111 kB)\nPrijavni obrazac subvencija.docx (29 kB)


Prethodno je kompanija poznata po proizvodnji piva, zaposlenima savetovala da pronađu sigurno mesto za skrivanje. Njima je u elektronskoj poruci saopšteno da se napadač nalazi u ili u blizini zgrade.\nNa lice mesta došle su ekipe policije, hitne pomoći i vatrogasaca. Ceo kvart je bio blokiran, a policija je zamolila građane da se drže dalje od mesta nesreće.\nNapadač je, prema izvorima iz policije, bivši zaposleni u fabrici koji je dobio otkaz. On je otpušten ranije tokom dana, pa se kasnije vratio u pivaru s pištoljem. Neutralisan je u akciji specijalnih jedinica.\nKada je čuo za vesti, direktor pivare odmah se vratio u fabriku sa konferencije koja se održavala u Teksasu, javlja Si-En-En.\nGradonačelnik Tom Baret potvrdio je da je više osoba ubijeno, ali nije dao konkretan broj.\n"Ovo je strašan dan za zaposlene. Težak dan za sve koji su povezani s ovom situacijom", rekao je Baret.\n"Molson Kurs" je kompanija koja vodi i "MilerKurs" i bavi se proizvodnjom piva. Krajem septembra kompanija je najavila zatvaranje poslovnice u Denveru i premeštanje stotine korporativnih radnika u Milvoki.\nKako javlja reporter CBS-a, postrojenje u Milvokija je poznato kao Milerova dolina i prostire se na nekoliko ulica.


Nezavisna komisija SZO analizira odgovore na koronavirus - Kineski Radio Internacional\nNezavisna komisija SZO analizira odgovore na koronavirus\n2020-07-10 14:54:32 | CRI\nSvetska zdravstvena organizacija saopštila je da osniva nezavisnu komisiju koja će analizirati kako je ta organizacija upravljala pandemijom koronavirusa, ali i kakav je bio odgovor vlada.\n“Ova pandemija, koja je uticala gotovo na svaku osobu na svetu, zahteva srazmernu procenu, odnosno poštenu evaluaciju”, rekao je generalni direktor SZO Tedros Adhanom Gebrejezus tokom konferencije sa šefovima diplomatija različitih zemalja.\nPrema navodima SZO, nezavisna komisija će podneti izveštaj tokom godišnjeg sastanka ministara zdravlja u novembru, i daće “suštinski izveštaj” do maja.\nPortparol Ministarstva spoljnih poslova Kine Džao Liđijen rekao je u četvrtak da Kineska vlada pozdravlja slanje stručnjaka SZO u Peking radi razmene mišljenja sa kineskim naučnicima i medicinskim stručnjacima, kao i ispitivanje izvora koronavirusa.\nPrema njegovim rečima, SZO i Kina su održavale komunikaciju i saradnju od izbijanja pandemije.\nPotvrđivanje izvora virusa je uvek bilo komplikovano. Dobro planirana naučna istraživanja će podsticati razumevanje životinskog izvora virusa i puta prenošenja na ljude. Ovaj proces zahteva neprekidne napore i omogući će ga međunarodna naučna istraživanja i saradnja, rekao je Džao.


seksi mama: Libija: EU spremna za humanitarnu misiju\nBRISEL - Evropska unija je spremna da započne humanitarnu misiju u libijskom gradu Misrati kroz nekoliko dana, ali jedino uz podršku Ujedinjenih nacija, javila je agencija AP pozivajući se na anonimne diplomatske izvore u Briselu.\nVisoka predstavnica EU za spoljnu politiku i bezbednost Ketrin Ešton je sa generalnim sekretarom UN Ban Ki-munom razgovarala o Misrati i izrazila zabrinutost zbog humanitarne situacije u tom gradu koji drže libijski pobunjenici, naveo je neimenovani izvor.\nTa misija bi možda zahtevala vojnu podršku ali jedino u smislu da osigura uslove za pružanje humanitarne pomoći. Pobunjenici su danas potvrdili da je u Misratu uplovio francuski brod s medicinskom pomoći.\nLuka Misrata, oko 215 kilometara istočno od Tripolija, poprište je žestokih bori poslednjih 40 dana između pobunjenika, koji drže centar grada i luku, i snaga lojalnih Gadafiju koje su okružile grad s kopna i kontrolišu prigradska naselja. Lakari su prošle nedelje rekli da je 200 ljudi poginulo od početka sukoba u gradu.\nOSLOBOĐENI RUSKI NOVINARI\nDvojica novinara "Komsomolske pravde", koji su u petak oteti u Libiji, istog dana su oslobođeni, objavilo je uredništvo tog ruskog lista.\nList je na svom sajtu objavio da su libijski pobunjenici oslobodili dvojicu njihovih dopisnika, koji se trenutno nalaze u vojnoj bazi u blizini Bengazija. Ruski elektronski mediji ranije su objavili da su novinari Dmitrij Stešin i Aleksandar Koc oteti u blizini Adždabije, ali da su, putem satelita uspeli da dojave da su ih kidnapovali libijski pobunjenici, preneo je Frans pres.\nPosle te informacije, šef ruske diplomatije Sergej Lavrov, izjavio je da je Rusija u ovom slučaju tražila diplomatsku pomoć Italije i Turske, dveju zemalja koje imaju konzulate u Bengaziju.\nPosted by Vesna at 8:21 AM\nLabels: humanitarnu, Libija, misiju, spremna


ZA REFERENDUM O EVROPI\nU svim nastupima naši političari neprestano se zaklinju da predstavljaju volju naroda i da sve što čine rade upravo u ime građana i za njihovo dobro. U vreme izbornih kampanja ovo zaklinjanje dobija groteskne razmere. Međutim, čim se podele mesta u vladi i javnim preduzećima, oni počinju da se bave isključivo svojim stranačkim i oligarhijskim interesima, a pozivanje na narod može da sačeka do sledećih izbora.\nTako i sada, u vreme kampanje za predsedničke izbore, prisustvujemo obnavljanju interesovanja naših političara za potrebe naroda. Ponavlja se već dobro poznati marketinški način vođenja kampanja. Tako velika izborna obećanja više niko ne broji, a zaklinjanje u narod postaje svakodnevni politički ritual. Kako odmiče predsednička kampanja, sve više se pokazuje da pitanje evropskog opredeljenja Srbije i ubrzavanja evropskih integracija izrasta u istorijski međaš i vododelnicu našeg političkog života.\nPodela dva suprotstavljena politička bloka na pitanju sadržine i tempa sprovođenja evropskih integracija više je nego očigledna, što se može videti u nastupima kandidata vodećih političkih stranaka u Srbiji. Tu vododelnicu ne može niko negirati, bez obzira na mišljenja da je ovakva podela iznuđena i nepotrebna. Ona tvrdoglavo opstaje, i što se kampanja bude više zahuktavala, biće sve izrazitija.\nKandidat Srpske radikalne stranke Tomislav Nikolić sve otvorenije zastupa antievropski stav, insistirajući na nužnosti očuvanja našeg nacionalnog dostojanstva i interesa, koji se sada ne sme narušavati ulaskom u proces evropskih integracija. Ovaj stav se posebno potkrepljuje kritikom opredeljenja zemalja Evropske unije da učestvuju u koordinisanom priznavanju nezavisnosti Kosova i Metohije. S druge strane, za kandidata Demokratske stranke Borisa Tadića upravo pitanje stvaranja političkih i društvenih osnova za što čvršće i odlučnije opredeljenje i ostvarivanje evropskih integracija i evropske budućnosti Srbije postaje suština njegove kampanje.\nIzmeđu ova dva nepomirljiva ideološka i politička opredeljenja pozicionira se premijer srpske vlade Vojislav Koštunica i njegova Demokratska stranka Srbije. Ova stranka je ušla u koalicionu vladu kao zastupnik evropskih integracija, što je bio jedan od strateških ciljeva koalicije. Međutim, kako je pitanje rešavanja statusa Kosova i Metohije dolazilo u prvi plan, tako je i Demokratska stranka Srbije sve više modifikovala svoj odnos prema pitanju evropskih integracija, lavirajući između održavanja na vlasti i ova dva oštro suprotstavljena politička bloka.\nNedavna Koštuničina izjava jasno je predočila poziciju jedne od vladajućih stranaka u koalicionoj vladi, zasnovanu na snažnom opredeljenju za ubrzavanje sprovođenja evropskih integracija. U toj sada već znamenitoj izjavi jasno se navodi da će EU 28. januara morati da bira da li hoće da potpiše Sporazum o stabilizaciji i pridruživanju sa Srbijom, ili će, pod pritiskom SAD, doneti odluku o slanju svoje civilne misije na Kosovo kako bi počela da sprovodi odbačeni Ahtisarijev plan o nadziranoj nezavisnosti, odnosno otimanju dela teritorije Srbije. Ukoliko bi EU donela protivpravnu odluku o slanju svoje misije, samim tim bi bio poništen i stavljen van snage parafirani sporazum sa Srbijom. Došli smo do tačke kada će EU morati da napravi izbor hoće li celu i međunarodno priznatu Srbiju za svog partnera, ili pak hoće da stvara kvazidržavnu tvorevinu na teritoriji Srbije.\nOva izjava definitivno je politički i ideološki pozicionirala Demokratsku stranku Srbije kao stranku koja, postavljajući uslove za koje zna i sama da EU ne može prihvatiti da ukršta rešavanje statusa Kosova sa procesom evropskih integracija, u tom smislu napušta opredeljenje za evropske integracije. To je pokušaj da se spoje nacionalno samopoštovanje i evroatlantske integracije – treći put, i veliko je pitanje, kako kaže Slobodan Antonić, da li za ovakav put DSS ima dovoljnu podršku birača. Međutim, može se postaviti pitanje da li se ovo objedinjavanje nacionalnog samopoštovanja i evroatlantskih integracija može označiti kao treći put koji sledi u svom delovanju isključivo i samo DSS. Zar to nije politika koalicione vlade i stranaka koje je sačinjavaju, zar to nije politika na kojoj opstojava vladajuća koalicija?\nZa Srbiju u ovom trenutku ne postoji ozbiljna mogućnost za održanje politike trećeg puta jer se neumitno približava dan političke odluke vezane za određivanje statusa Kosova, a samim tim i evropskog opredeljenja Srbije, i to će biti najveće iskušenje ne samo za vladajuće partije i opoziciju, već za društvo u celini. Zato Demokratska stranka Srbije treba da pokaže doslednost i napusti ovu koalicionu vladu, a ne da se drži poznatog političkog manevra i da čeka šta može dodatno izvući u daljoj političkoj trgovini od koalicionih partnera. DSS, očigledno, želi da vidi kako će reagovati Demokratska stranka, koja političku budućnost vezuje upravo za što efikasnije sprovođenje evropskih integracija i rezolutno je opredeljena za potpisivanje Sporazuma o stabilizaciji i pridruživanju.\nOdgovor na ovu inicijativu Demokratske stranke Srbije dao je predsednički kandidat DS-a Boris Tadić. „Nikada se neću odreći ni Kosova ni našeg identiteta, ni kao predsednik Srbije ni kao građanin, i verujem da niko ozbiljan u Srbiji to neće učiniti. Srbija treba da uđe u EU čuvajući dostojanstvo, i to na jedan evropski način, kao što su i naše komšije Bugari ušli u EU čuvajući i ćirilicu i pravoslavlje. Očekujem da će lideri Evropske unije, kada je reč o Kosovu i Metohiji, poštovati međunarodno pravo.“ Jasno je da su ovo dve suprotstavljene ideološke i političke pozicije unutar koalicije, i to ne bi bilo iznenađujuće i zabrinjavajuće da se ne radi o vodećim strankama, pri čemu ovakav različiti pristup evropskim integracijama može dovesti, nakon predsedničkih izbora, do pada ove i onako nestabilne vlade.\nMeđutim, gde se u ovoj bespoštednoj borbi nalaze stvarni interesi našeg ideološki i politički konfuznog naroda? Šta se u svemu tome pitaju građani, kakav je njihov stav o ovom sudbonosnom pitanju? Da li oni imaju pravo da jasno izraženom političkom voljom odluče o svojoj sudbini i izaberu put kojim će Srbija ići u narednom periodu?\nPredstojeći predsednički izbori jesu jedna od prilika da dobijemo odgovor i na ovo pitanje, ali zanimljivo da se niko nije setio da predloži održavanje referenduma o potrebi ili odbijanju potpisivanja Sporazuma o stabilizaciji i pridruživanju. To bi bio referendum na kome bi građani neposredno odlučivali o evropskoj perspektivi naše zemlje. On bi bio i pravi izraz narodne volje, bez obzira na to što su u našim političkim okolnostima svaki izbori vrsta referenduma, što su svakako i predstojeći predsednički izbori.\nSva relevantna istraživanja javnog mnjenja pokazuju da je više od šezdeset odsto građana Srbije proevropski orijentisano, što je veoma visok procenat, koji je još jedan od društvenih pokazatelja koji mora da obavezuje i predstavnike koalicione vlade. Međutim, postavlja se pitanje koga onda zastupaju i čije interese brane predstavnici naših vladajućih stranaka ako ih ne obavezuje ovo preovlađujuće proevropsko raspoloženje, ma koliko bilo uslovljeno mnogim spoljnim i unutrašnjim ograničenjima i izazovima.\nSama činjenica da nijedna stranka, ali ni predsednički kandidati nisu ni pomislili da predlože održavanje ovako profilisanog referenduma dovoljno govori o tome koliko im je stalo do neposredno izražene narodne volje. Nikada nije dobro kada se izbori pretvaraju u referendumsko izjašnjavanje, koje i nema veliko uporište u našoj političkoj tradiciji. Međutim, postoje društvena pitanja koja se mogu razrešiti jedino neposrednim izjašnjavanjem naroda, i to bez odlučujućeg posredovanja političkih stranaka.\nZaista je postalo nedopustivo – upravo zbog stalnog stranačkog manevrisanja i ogoljene stranačke političke trgovine – da se o ovako značajnim i odlučujućim pitanjima za jednu zemlju u društvenoj i socijalnoj tranziciji odlučuje u vrhovima političkih stranaka, izbornim štabovima, marketinškim agencijama i klijentelističkim oligarhijskim strukturama. Upravo se to događa u Srbiji. Stranačke kampanje postaju neka vrsta surogata za izražavanje stvarne narodne volje i interesa. Neophodno je da se pokrene ozbiljna inicijativa za održavanje referenduma o potpisivanju Sporazuma o stabilizaciji i pridruživanju, koja mora da potekne pre svega iz okrilja samog društva i da bude još jedan od izraza snaženja civilnog društva i javnosti u Srbiji. Ona može da obnovi poljuljanu veru našeg naroda u demokratiju i njene principe. To je pitanje odluke koja je mnogo veća i značajnija od stranačkog opredeljivanja.\nGrađani Srbije imaju pravo na ozbiljnu raspravu o svim važnim pitanjima, kaže s puno prava istoričar Čeda Antić, ali, pored neotuđivog prava na slobodnu i demokratsku raspravu, imaju pre svega prirodno pravo da odlučuju o svojoj sudbini i da ne budu samo nemi svedoci i isključivo stranački opredeljeni glasači. Jedino afirmisanjem neposrednog narodnog izjašnjavanja može se prevazići ovaj sve dublji društveni jaz, stvoren nedoslednošću i odsustvom elementarnih političkih načela u delovanju naših vodećih političkih stranaka, i doći do toliko potrebnog društvenog i političkog legitimiteta za odluku o budućem političkom i društvenom razvoju Srbije i njenoj evropskoj perspektivi.


Veća prava za korisnike pelena - Fond zdravstvenog osiguranja Republike Srpske\nNaručivanje insulina KSZ\nFZO RS Odnosi s javnošću Vijesti Veća prava za korisnike pelena\nVeća prava za korisnike pelena\nutorak, 05. 03. 2019. 15:10\nOsiguranici Fonda zdravstvenog osiguranja RS koji koriste pelene za djecu i odrasle od aprila mjeseca će umjesto 60 imati pravo na 80 pelena mjesečno.\nPovećanje prava omogućeno je zahvaljujući tenderskoj nabavci ovog sredstva, jer smo na taj način utvrdili cijenu pelena na tržištu koja je dala mogućnost da Fond finansira veću količinu pelena, što je i bila prvobitna namjera Fonda.\nNaime, od aprila mjeseca Fond će priznavati cijenu pelena za odrasle u visini od 0,68 KM, a za djecu 0,45 KM, dok će osiguranici imati i mogućnost doplate ukoliko žele skuplju pelenu.\nOvo je dogovoreno na današnjem sastanku rukovodstva FZO RS i predstavnika desetak udruženja pacijenata koji su podržali aktivnosti Fonda da se kontrolom troškova i upravljanjem sredstvima stvore mogućnosti za proširenje prava osiguranika.\nPredstavnici udruženja, između ostalog, ukazali su i na nezainteresovanost dobavljača za nabavku pojedinih pomagala koja im ne donose profit, te su podržali namjere Fonda da se pojedina medicinska sredstva nabavljaju putem javnih nabavki kako bi se spriječile eventualne zloupotrebe, a i kako bi se obezbjedila dostupnost pomagala i jednak standard svim osiguranicima širom RS. Osim toga, ukazano je i na problem neuređene marže za medicinska sredstva, zbog čega su cijene pojedinih pomagala u Republici Srpskoj nerealno visoke.\nInače, na sastanku je bilo riječi o Pravilniku o pravu na medicinska sredstva s ciljem da se od direktnih korisnika prava čuju prijedlozi i sugestije, kao i eventualni problemi sa kojima se susreću kod ostvarivanja prava. S obzirom na to da se planira izmjena ovog pravilnika, dugodišnja praksa Fonda je da se prilikom svih izmjena akata Fonda konsultuju naši osiguranici.\nIako je Fond proteklih godina znatno pojednostavio procedure, na prijedlog ovih udruženja, dogovoreno je da će Fond u narednom periodu staviti akcenat na uklanjanje administrativnih barijera, posebno licima sa invaliditetom, kako bi na što brži i jednostavniji način ostvarili sva prava.\nUprkos tome što je Fond proteklih godina akcenat u svom radu stvaio na promovisanje prava osiguranika, predstavnici udruženja su nas, ipak, informisali da zdravstveni radnici često pogrešno tumače prava iz zdravstvenog osiguranja što im stvara probleme kod ostvarivanja zdravstvene zaštite. Zbog toga će Fond u narednom periodu dodatno raditi na poboljšanju informisanja, kako osiguranika tako i zdravstvenih radnika.\nPredstavnici udruženja će svoje prijedloge, kada su u pitanju izmjene pravilnika, dostaviti Fondu u cilju da njegove izmjene budu u što većoj mjeri u skladu sa potrebama osiguranika.\nOvo je, inače, i praksa Fonda da otvorenim pristupom i ovakvim vidom saradnje sa udruženjima pacijenata donosi rješenja na dobrobit osiguranika, isključivo vodeći računa o njihovim interesima, ne dozvoljavajući da se njihove potrebe i prava zloupotrebljavaju u dnevno – političke svrhe.


Za misije preko 13,2 miliona » CDT\nCrna Gora je za finansiranje misija u kojima učestvuju pripadnici crnogorske Vojske od 2006. godine potrošila preko 13, 2 miliona eura, pokazuju podaci koje je Ministarstvo odbrane dostavilo portalu CDT-a.\nNajveći dio tog novca (99 odsto) potrošen je u period od 2010. do 2013. godine, od kad pripadnici Vojske Crne Gore učestvuju u mirovnoj misiji NATO-ISAF u Avganistanu i Atalanta u Somaliji.\nOd sticanja nezavisnosti do 2010. godine naši vojnici su učestvovali samo u mirovnoj misiji pod pokroviteljstvom UN „UNMIL” u Liberiji za što je iz državnog budžeta izdvojeno oko 130 hiljada eura.\nU proteklih sedam godina Vlada je najviše trošila za naknade učesnika u misijama koje su od 2006. do 2013. iznosile preko pet ipo miliona eura. Približno toliko novca potrošeno je i za poreze i doprinose.\nPodaci Ministarstva odbrane pokazuju da je 2,1 milion eura potrošen za tekuće izdatke, dok su 1,9 miliona iznosili prilozi za finansiranje mirovnih misija Ujedinjenih nacija, odnosno kontribucije.\nZa 2013. godinu očekivani izdaci za finansiranje mirovnih misija iznose 3,1 milion, od toga 1,2 miliona iznose naknade, 1,5 iznose porezi, dok su tekući izdaci 250 hiljada, a kontribucija 65 hiljada.\nTa iznos je značajno manji u odnosu na raniji period jer je broj učesnika u ISAF misiji u Avganistanu smanjen u aprilu ove godine.\nPrema trenutnim planovima, učešće u mirovnim misijama bi 2014. godine koštalo više od 1,6 miliona eura.\nOd toga bi se 1,2 miliona potrošilo na naknade, 352 hiljade na tekuće izdatke i 65 hiljada na kontribucije. Iako Ministarstvo odbrane nije navelo koliko će iznositi porezi i doprinose, pretpostavlja se da će, kao i ranijih godina, biti približi naknadama odnosno da će iznositi oko million eura.\nCDT smatra da dostavljanje preciznih podataka o troškovu misija predstavlja napredak u transparentnosti rada Ministarstvo odbrane.\nIpak apeluje na ovu instituciju da sve podatke objavi na zvaničnoj stranici, kao i da uloži dodatan napor kako bi građanima objasnila kako se i za šta konkretno troši njihov novac.


Dačić: Centri moći se malo zaigrali oko Balkana - Televizija Kopernikus TV K::CN\nPrema rečima ministra spoljnih poslova Srbije, „to je jedan od najsvetlijih primera dvostrukih standarda i licemerja svetske politike“, preneo je Sputnjik Dačićevu izjavu moskovskom listu „Izvestija“.\nŠef srpske diplomatije je dodao da će Beograd ostati pristalica evropskih principa i demokratije, ali neće žrtvovati svoju nezavisnost. „Nastavićemo da se borimo za svoju budućnost, sarađujemo sa našim susedima i pokušamo da rešimo problem, rekao je Dačić.\n„I nastavićemo to i ubuduće. Stoga će Srbija ostati dosledna u svojoj politici i neće se pridružiti evropskim antiruskim sankcijama. Štaviše, nadamo se i želimo što skorije ukidanje sankcija Rusiji“, istakao je Dačić.\nSrpski ministar je dodao da se Srbija suočava sa posledicama svoje odluke. „Srbija želi u EU, ali nikada nećemo ići protiv sopstvenih nacionalnih interesa i nikada neće uvesti sankcije protiv prijatelja“, rekao je Dačić.


Kroz internet stiže profit - PORTAL\nPrednosti komunikacije na društvenim mrežama polako su počele da prepoznaju i kompanije u Srbiji. Preduzetnici i mala i srednja preduzeća mogu bez ikakvih dodatnih ulaganja da unaprede svoje poslovanje, poboljšaju proizvode i usluge, direktno osluškujući želje svojih kupaca.\n„Od komunikacije putem interneta velike koristi imaju sve kompanije“, rekla je za „Novosti“ Dragana Đermanović, međunarodni „onlajn“ praktičar i predavač. Ona je dodala da je posebno pogodna za mala i srednja preduzeća, te preduzetnike, koji bez dodatnih troškova mogu da dođu do svoje ciljne grupe korisnika. Kada se povežu sa njima, preduzeća su u mogućnosti da im pruže informacije o novim proizvodima i uslugama u realnom vremenu.\n„Kada se jednom otvori taj kanal između prodavca i kupca, firma dobija jedinstven korisnički servis, koji većina malih preduzeća nema“, objašnjava naša sagovornica. „Firme dobijaju prave povratne informacije od svojih korisnika: da li im se sviđa proizvod, šta bi promenile, šta očekuju od novih usluga i slično. Na osnovu toga preduzeće može i te kako da unapredi svoje poslovanje. Treća korist za kompanije je direktno povezivanja sa predstavnicima klasičnih medija koji su svakodnevno prisutni na društvenim mrežama. Četvrta, ali za neke i najvažnija korist od interneta, su nove poslovne prilike, koje se otvaraju kroz uspostavljanje odnosa sa poslovnim partnerima prisutnim na društvenim mrežama“, navela je Đermanovićeva.\n„Sama pojava preduzeća na društvenim mrežama, bilo da je reč o Fejsbuku ili Tviteru, govori mnogo: da je firma spremna za otvorenu komunikaciju, što znači za hvale, ali i za kritike, a samim tim da je spremna i na promenu da se dalje razvija i napreduje. I sve to ništa ne košta, podrazumeva samo jedan kompjuter, internet-priključak i mnogo dobre volje i vremena“, istakla je Dragana Đermanović.


Više od 85 odsto radnika na Islandu odlučilo se za skraćeno radno vreme uz istu platu, odnosno steklo je uslove za smanjenje broja radnih dana.\nRadnici na Islandu sve više se odlučuju za skraćenu radnu sedmicu nakon što su dve velike studije pokazale da je smanjivanje broja sati na poslu “dramatično” povećalo njihov kvalitet života i ravnotežu između radnog i slobodnog vremena.\nIstraživanja koja su trajala od 2015. do 2019. godine takođe su utvrdila da je produktivnost ostala ista ili se čak poboljšala na većini radnih mesta, odnosno ljudi uključenih u istraživanja.\nStručnjaci ocenjuju da je ispitivanje u organizaciji Grada Rejkjavika i nacionalne vlade “ogroman uspeh”, a nakon objavljivanja rezultata, oko 86 odsto ljudi u toj zemlji sada je steklo pravo na kraću radnu nedelju ili već radi skraćeni broj sati – a da im se pritom nije smanjila plata.\n“Ovaj islandski eksperiment s četverodnevnom radnom sedmicom pokazuje ne samo da je moguće raditi manje, već i da su progresivne promene moguće“, rekao je Gudmundur Haraldson, jedan od stručnjaka koji su sprovodili istraživanje.\nEksperiment u kojem je učestvovalo preko 2.500 zaposlenih, obuhvatio je širok spektar radnih mesta, od vrtića, preko bolnica i kancelarijskih poslova, pa do socijalnih službi.\nKraća radna nedelja – moguće je!\nIdeja o četverodnevnoj radnoj nedelji postaje sve popularnija širom sveta. Španska eksperimentiše s radnom sedmicom od 32 sata u okviru pilot-programa u koji je uloženo 50 miliona evra.\nKompanija Unilever pokrenula je eksperiment u kojem desetinama svojih radnika isplaćuje punu platu, a od njih traži da rade samo četiri dana nedeljno.\nU Japanu je vlada preporučila kompanijama da dozvole svom osoblju da se odluči za četverodnevnu radnu nedelju radi poboljšanja kvaliteta života samih radnika.\nKompanije bi tako, smatra se, mogle zadržati sposobne i iskusne kadrove, ljude koje bi inače morali napustiti preduzeće zbog porodičnih obaveza.\nU avgustu prošle godine najveći nemački sindikat IG Metal (sindikat metalaca) zatražio je kraću radnu nedelju, tvrdeći da će taj potez spasiti hiljade radnih mesta ugroženih zbog transformacije automobilske industrije koja prelazi na e-modele.\nIzveštaj koji je naručila Londonska platforma za četverodnevnu radnu sedmicu pokazao je da prelazak na skraćenu radnu nedelju nudi i neke ekološke prednosti.\nTako bi se, stoji u izveštaju, do 2025. moglo smanjiti emisiju ugljen-dioksida u Velikoj Britaniji za 127 miliona tona godišnje, što bi značilo otprilike “micanje” 27 miliona automobila s puteva.\nNesrazmeran zakup hektara: U Prokuplju 2,7 evra, a u Vojvodini čak 750 evra


Nastavlja se sjajna saradnja Novljana i Kragujevčana - Sportklub\nNastavlja se sjajna saradnja Novljana i Kragujevčana\nVesti vaterpolo Autor:Maja Todić2. nov. 202011:38 > 11:39\nVaterpolisti Jadrana iz Herceg Novog i Radničkog iz Kragujevca, zajedno su trenirali u Herceg Novom uoči starta šampionata Srbije i duela u Kupu Crne Gore.\nIzabranici Petra Radanovića, vaterpolosti Jadrana, stigli su do desetog trofeja u nizu, a Radnički od dva derbija na startu sezone, dobio jedan. Sada su misli momaka iz Kragujevca usmerene ka kvalifikacijama za Ligu šampiona, a pomoć su dobili od Jadrana koji je stigao da sparinguje Radničkom u narednih pet dana.\nNovljani su sigurni učesnici grupne faze Lige šampiona, a Radnički će se boriti za jedno, od dva preostala mesta.\n„Šampionat Crne Gore počinje tokom vikenda. U prvom kolu igramo protiv Budve, a posle osvajanja Kupa, sa zadovoljstvom smo prihvatili poziv da sparingujemo sa Radničkim, jer će kvalitetan rad mnogo značiti i nama i momcima iz Kragujevca koje očekuju kvalifikacije za Ligu šampiona“, naglasio je za Sport Klub, Petar Radanović trener Jadrana i nastavio:\n„Prvi cilj u sezoni smo ostvarili. Odbranili smo trofej u Kupu Crne Gore, a sada se okrećemo narednim iskušenjima i ciljevima, a u pitanju su šampionat Crne Gore u kojem takođe želimo da odbranimo tron, Liga šampiona u kojoj ćemo nastojati da ostvarimo što više pobeda i turniri Regionalne lige, na kojima ćemo nastojati da stignemo do finalnog dela takmičenja“.\nU međuvremenu, obavljen je žreb za vaterpolo Ligu šampiona, a Jadran iz Herceg Novog će biti u grupi B sa Hanoverom, Dinamom iz Tbilisija, Barselonetom, Ferenecvarošem i pobednikom kvalifikacionog turnira B, na kojem učestvuje Radnički iz Kragujevca.\nDrugu grupu, Grupu A, u kojoj se nalazi Jug iz Dubrovnika, čine Olimpijakos, Pro Reko, Marsej, Špandau i pobednik kvalifikacionog turnira A, na kome učestvuje Primorac iz Kotora.\n„Četiri ekipe iz regiona će se u paklenoj konkurenciji boriti za preostala dva mesta u elitnom društvu, dok će ostali timovi nastaviti takmičenje u LEN Evrokupu. Naravno da bih voleo, da se još neka ekipa pridruži Jadranu i Jugu iz Dubrovnika koji će sigurno igrati u grupnoj fazi Lige šampiona. Verujem da Primorac iz Kotora, Radnički iz Kragujevca, Jadran iz Splita i Mladost iz Zagreba, imaju kvalitet i potencijal da se umešaju u borbu za jedno od dva mesta koja su ostala u elitnom društvu. Od srca želim pomenutim ekipama sve najbolje u kvalifikacijama koje slede, a nadam se da će broj učesnik u Ligi šampiona, kada je region u pitanju biti veći“, zaključio je Petar Radanović.\nPetar RadanovićVK Jadran Herceg NoviVK Radnički\nSukno za SK: Stigli smo do Tokija, sada sledi Solnok\nGojković: Ponosan sam, san je postao java


Vesti online / Vesti / Ex YU / "Dogovor o delegaciji BiH u Savetu Evrope važan i za Srpsku"\nCrnadak je naveo da odluka o delegaciji BiH nema nikakve veze sa formiranjem novog Saveta ministara već da je to isključiva nadležnost Parlamentarne skupštine BiH.\n- Kao ministar koji predstavlja Republiku Srpsku u Savetu ministara posebno pozivam srpske predstavnike u rukovodstvu parlamenta BiH Nebojšu Radmanovića i Nikolu Špirića da prihvate ovu inicijativu, da se založe da BiH dobije delegaciju koja bi učestvovala na zasedanju Parlamentarne skupštine Saveta Evrope u junu - rekao je Crnadak na današnjoj konferenciji za novinare u Banjaluci, prenosi Srpskainfo.\nPrema njegovim rečima, od pet delagata dva će biti iz Republike Srpske, koja bi na ovaj način ugradila volju naroda i građana u donošenje važnih odluka najveće evropske organizacije.\n- Ministri koji su juče doneli odluku kojom je stvorena pretpostavka da BiH ipak učestvuje u radu Parlamentarne skupštine Saveta Evrope su oni zvaničnici EU koji će donositi i odluku o napredovanju BiH na evropskom putu i sa velikom pažnjom pratiti šta se dešava - ocenio je Crnadak.\nOn smatra i da postizanje političkog dogovora u BiH može pomoći kada je reč o odluci o utvrđivanju njenog kandidatakog statusa za članstvo u EU.\nPozdravio je odluku Savet Evropa da obnovi glasačko pravo Rusije u ovoj oranizaciji, te izrazio zadovoljstvo što je ogromnom većinom takva odluka donesena i što je i BiH podržala.\nNa pitanje o mogućnosti da BiH reguliše pitanje saradnje sa NATO-om u okviru Individualnog akcionog plana partnerstva IPAP, Crnadak je rekao da je to u redu, ali da je o tome neophodan konsenzus članova Predsedništva BiH, “kojeg trenutno nema”.


On je nakon sastanka sa predsjednikom Južne Koreje Mun Džae Inom u Moskvi rekao da je tokom razgovora izraženo zadovoljstvo dinamikom razvoja bilateralnih ekonomskih odnosa.\n“Tokom prošle godine, naša trgovina je povećana za 27 odsto i dostigla vrijednost od 19,2 miliona dolara. U periodu od januara do aprila, naša trgovina je porasla za dodatnih 6,5 odsto”, izjavio je Putin.\nRuski predsjednik kaže da je korejsko investiranje u rusku ekonomiju dostiglo 1,2 milijarde dolara, da na ruskom tržištu trenutno posluje 150 velikih korejskih kompanija, kao i da Južna Koreja ulaže u proizvodnju, prehranu, poljoprivredu i hotelijerstvo, javio je “Sputnjik”.\nPutin je pozvao Muna da kao specijalni gost prisustvuje sljedećem Istočnom ekonomskom forumu, a partnere iz Južđne Koreje je pozvao na aktivnije učešće u projekte razvoja na dalekom istoku Rusije. Srna\nTagovi: ekonomski partnermoskvaseulvladimir putin


Hotel u Amsterdamu obezbeđuje najbolje fotografije - TU Magazin\nHotel u Amsterdamu obezbeđuje najbolje fotografije\nBy redakcija on\t Feb 10, 2018 TURIZAM, ZANIMLJIVOSTI\nSvako želi da zabeleži savršen trenutak, i fotografijom sačuva dragocene uspomene. To nije uvek lako, možete pitati nekog prolaznika da vam pomogne u tome, a ako ste u Amsterdamu u hotelu Kimpton De Witt, to vam neće biti potrebno.\nKao da već nije dosta napornih selfi stikova, mora slika po društvenim mrežama i skupljanja lajkova, jedan amsterdamski hotel je odlučio da podrži sve to, i ode korak napred. Menadžment hotela se pohvalo činjenicom da obučava svoje osoblje kako da naprave najbolje fotografije, instagram fotografije, i tako pomoge gostima da odu sa garantovano najboljim uspomenama. Dakle, osoblje je obučeno za „okidanje“ perfektne instagram fotografije.\nLuksuzni hotel Kimpton De Witt je došao na ideju da to bude standardna usluga u hotelu, a u njemu samom postoji nekoliko popularnih mesta za fotografisanje. Vodeći se tom idejom, vlasnici su angažovali poznate blogere i influensere koji su održali radionice na temu kako napraviti idealnu instagram fotografiju. Njihov cilj je, kako kažu, uvek uhvatiti trenutak koji čini svaku osobu posebnom i unikatnom, i kako svaka osoba ima svoju priču koju treba pažljivo otkriti i zabeležiti.\nOvo su dobre vesti za turiste, svako je bar jednom bio u ovakvom problemu, ako uz dobar odmor želite i dobre fotografije, znate koji vam hotel u Amsterdamu to može pružiti,i kome treba da se javite.


Tanjug 17. oktobra 2019. 17:08\nZAGREB – Srpsko nacionalno vijeće i Zajedničko veće opština pokrenuli su danas kampanju pod nazivom „Da se bolje razumijemo“, kojom se traži skidanje stigme sa ćiriličnog pisma i srpskog jezika u Hrvatskoj, jer, kako je rečeno, njegova upotreba nikoga ne ugrožava, a pogotoo ne većinski narod.\n„Želimo da pošaljemo poruku da korištenje ćirilice u privatnom i javnom prostoru ni po čemu ne ugrožava većinski narod. U kampanji ćemo promovisati načela dostojanstva, slobode i jednakosti. Ćirilica je važan deo kulturnog identiteta, a jezička različitost je jedan od temelja Evropske unije. Svaka država članica dužna je da promoviše upotrebu manjinskog jezika i pisma“, rekao je predsednik SNV Boris Milošević, preeo je hrvatski portal Novosti.\n„Ćirilično pismo, kao jedno od pisama EU nakon ulaska Bugarske, ne bi smelo u nijednoj državi da bude zabranjivano i ograničavano. Svako pismo, uprkos međusobnim razlikama, napravljeno je da povezuje ljude, premošćuje vremena i spaja svetove. Neki hoće da ćirilično pismo bude pismo neslobode u Hrvatskoj, a ćirilica je uvek bila i uvek će biti pismo slobode, baš kao i svako drugo pismo. Slobode da se na njemu piše, da se na njemu čita i da ga se vidi tamo gde treba da se vidi“, naveo je Pupovac.\n„Stoga Hrvatska ne bi trebalo ni u kojem svom delu da predstavlja nešto što nisu druge države, pa da ograničava pravo upotrebe ćirilice, posebno ako je ona važna za celu istoriju pismenosti Hrvatske i za onaj deo stanovništva koji je srpske nacionalnosti. Zato je ova kampanja pre svega poziv na dijalog da bismo izbegavali nesporazume oko svih pitanja pa tako i onih bolnih“, rekao je Pupovac.


InfoBrcko.com - Pogledajte kako izgledaju glasački listići za oktobarske izbore\nPogledajte kako izgledaju glasački listići za oktobarske izbore\nPogledajte kako izgledaju glasački listići za oktobarske izbore\tIstaknuto\nKrajem augusta isporučena je prva pošiljka glasačkih listića za osobe koje će glasati van Bosne i Hercegovine na ovogodišnjim Općim izborima koji se održavaju 7. oktobra.\nUoči početka predizborne kampanje neki politički akteri iz naše zemlje održali su skupove van granica BiH s ciljem pridobijanja povjerenja bh. dijaspore, a ta brojka nije mala s obzirom na to da pravo glasa u dijaspori ima više od 80.000 osoba.\nTaj broj je znatno porastao u odnosu na lokalne izbore prije dvije godine kada se registrovalo čak 15.000 birača manje.\nGrađani s pravom glasa na Općim izborima 7. oktobra na svojim glasačkim listićima moći će glasati za člana Predsjedništva Bosne i Hercegovine, Zastupnički dom Parlamentarne skupštine BiH, Zastupnički dom Parlamenta FBiH, Narodnu skupštinu RS-a, predsjednika i potpredsjednike RS-a i kantonalne skupštine.\nA da ništa ne može bez grešaka i problema potvrdila je Centralna izborna komisija BiH, koja je tokom kontrole procesa pakovanja glasačkih paketa za birače izvan BiH utvrdila da je za manji broj birača za nivo Predsjedništva BiH greškom otpremljena pogrešna kombinacija glasačkih listića.\nU galeriji pogledajte kako izgledaju glasački listići za Opće izbore 2018. godine koji su već stigli na adrese glasača u dijaspori.


Gde je moć: Zapadu smeta „korona diplomatija“ jer pada na ispitu koji su položile Kina i Rusija - 14.04.2020, Sputnik Srbija\nPandemija novog virusa pokazuje koliko Zapadu smeta „korona diplomatija“, kako su je sami nazvali. Oni iskazuju zavist jer su, po njima, Kina i Rusija svojom... 14.04.2020, Sputnik Srbija\nanalize i mišljenja, zapad, rusija\n18:27 14.04.2020 (Osveženo: 00:56 26.08.2021)\nRusija i Kina su pokazale svojom reakcijom na širenje virusa korona, dakle delima, da su globalno spremne sile da pomognu i sebi i drugima. Otuda i ne čudi zavist zapadne diplomatije što su Rusi i Kinezi uspeli tamo gde su oni pali na ispitu. A posebno je pala Evropska unija.\nOvo je stav bivšeg diplomate Zorana Milivojevića na „prozivke“ koje je britanski „Gardijan“ izneo u tekstu pod naslovom: „Rusija, Kina i EU se dodvoravaju Srbiji „korona virus diplomatijom“.\nZapad se plaši „korona diplomatije“ Rusije i Kine\n„Ovo što se događa na globalnoj sceni i odnosima, potvrđuje da smo u multipolarnom svetu i da postoji više centara moći koji su u stanju da reaguju u kriznim situacijama, a da nisu Zapad. To se ne može više demantovati i to su nedvosmisleno potvrdile i Rusija i Kina u ovom slučaju“, kaže Milivojević.\nU neku ruku, ovo je, dodaje naš sagovornik, potvrda da Moskva i Peking počinju da potvrđuju način i obim delovanja u međunarodnim odnosima.\n„To ostavlja utisak i deluje na dalju promociju njihove globalne moći. Kina je potvrdila svoj globalni uticaj, a te posledice su na štetu Zapada, u ovom trenutku. Logično je zato što sada zapadni svet na svaki način pokušava da povrati i sačuva svoju poziciju. Jasno je da i Rusija i Kina od dosadašnje ’meke moći‘ koja im se pripisuje od strane Zapada, lako mogu da ’avanzuju‘ i primene nešto ’čvršću moć‘, što Zapad po svaku cenu želi da spreči“, ističe Milivojević.\nEvropska unija, po njegovim rečima, pokazuje deficit sposobnosti, pre svega prema svojim članicama, pa posle i prema drugima gde spadamo i mi. Milivojević je siguran da stvari u EU neće ostati iste po završetku pandemije.\nEU pred promenama\n„Uzdrmane će biti same osnove EU. Izvesno je da će u narednom periodu zemlje-članice prestati da se odriču svog suvereniteta u korist Brisela, što će značiti da će Unija morati da traži neki drugi smisao svog postojanja i funkcionisanja na novim osnovama“, navodi on.\nŠto se tiče Srbije, ona je odmah prepoznala partnere koji je ni sa čim ne uslovljavaju u našim odnosima, ocenjuje naš sagovornik.\n„Srbija će ostati na tom, takozvanom evropskom putu, ali ove nove okolnosti će uticati na tempo i sadržaj budućih evrointegracija. Dakle, menja se pristup kako Srbija mora da vrednuje taj svoj put, pre svega imajući u vidu očuvanje svojih nacionalnih interesa“, objašnjava Milivojević.\nZapad nije više sinonim za uticaj i moć\nPokazalo se, konstatuje on i da je „investicija“ Srbije u odnosima sa Rusijom i Kinom sada dobila punu verifikaciju, što naravno Zapadu bode oči.\nPandemija je, zaključuje Milivojević, samo na površinu izbacila činjenice ko je i koliko moćan na globalnom planu, što je svet pomalo razbudilo, a neke i iznenadilo. Jer do sada je bilo, kad se pomenu moć, uticaj i sila, to je asocijacija na Zapad.


Gdje će Čavara i potpredsjednici poslije Nove godine: Čelnici FBiH se nadaju da neće završiti na ulici - Klix.ba\nGdje će Čavara i potpredsjednici poslije Nove godine: Čelnici FBiH se nadaju da neće završiti na ulici\n25.12.2015. u 22:22\nStručne službe koje funkcionišu pri Vladi Federacije BiH isto kao ni predsjednik i potpredsjednici FBiH nemaju nikakvu informaciju o tome šta će biti sa sudbinama kabineta čelnika bh. entiteta nakon 1. januara 2016. godine.\nPredsjedništvo BiH je na sjednici održanoj 3. marta 2015. godine donijelo odluku da je kabinetima predsjednika i dva potpredsjednika FBiH odobren boravak u zgradi državnog Predsjedništva najduže do kraja 2015. godine.\nOstalo je još šest dana do isteka krajnjeg roka za iseljenje kabineta predsjednika Marinka Čavare i potpredsjednika Melike Mahmutbegović i Milana Dunovića koji još uvijek nemaju informaciju iz kojih prostorija će obavljati poslove od 1. januara 2016. godine.\nTim povodom Čavara je početkom decembra uputio pismo premijeru Vlade Federacije BiH Fadilu Novaliću i Vladi Federacije BiH da se najdalje do kraja 2015. godine osigura preseljenje kabineta predsjednika i dva potpredsjednika Federacije BiH u prostor u vlasništvu Vlade Federacije BiH ili u prostor s mogućnošću korištenja bez plaćanja zakupnine.\nVlada FBiH šuti i nakon urgencije predsjednika Čavare, a kako nam je rečeno čelnici Federacije BiH nadaju se da neće završiti na ulici te da će Vlada FBiH do kraja 2015. godine pronaći adekvatan prostor za njihove kabinete.\nVlada FBiH Marinko Čavara Milan Dunović Melika Mahmutbegović


Hohner CX12 A usna harmonika - Idealno.rs\nPočetna / Audio & Video / Muzički instrumenti / Ostali muzički instrumenti / Hohner CX12 A usna harmonika\nHohner CX12 A usna harmonika\nPonuda prodavnice Euro-Unit za proizvod Hohner CX12 A usna harmonika. Ispravnost cene i podataka proveri na internet stranici prodavnice.\nod 21.345,52 DIN\nHohner Chromonica 48 F usna harmonika\nHohner Chromonica 48 G usna harmonika\nHohner Chromonica 48 A usna harmonika\nThe Original Chromatic Revolution\nIt won the German Industry Design Award shortly afterwards, which was definitely a first for a harmonica instrument in modern times. Its powerful, distinctive sound and fast, easy response make it ideal for the ambitious amateur or contemporary professional player looking for a modern, easy to service chromatic harmonica in styles such as rock, pop and jazz.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Hohner CX12 A usna harmonika i izberi najbolju. Ostali muzički instrumenti iz kategorije Muzički instrumenti je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Hohner CX12 A usna harmonika i vidi da li ti odgovara ili pogledaj druge proizvode brenda HOHNER. Opis i tehnički podaci proizvoda Hohner CX12 A usna harmonika se mogu razlikovati od onih u internet prodavnici u kojoj obavljaš kupovinu. Hohner CX12 A usna harmonika je dostupan u prodavnici Euro-Unit po ceni, koja je navedena pored svakog prodavca u meniju "Prodavnice".\nGarantne uslove za Hohner CX12 A usna harmonika proveri u prodavnici u kojoj nameravaš da obaviš kupovinu. Slika za Hohner CX12 A usna harmonika je simbolična, zato se pre kupovine u prodavnici uveri da je proizvod isti.


Evropa - Novosti dana - 08.03.2020 | Sputnjik Srbija\n11:55 24 Oktobar 2020\nDNR: Ruski priznat za jedini državni jezik, ukinut status ukrajinskom\nParlament samoproglašene Donjecke Narodne Republike (DNR) utvrdio je u Ustavu status ruskog kao jedinog državnog jezika.\nRusija Crnoj Gori: Okrenite glavu za 180 stepeni i tražite krivce na drugoj strani\nKijev računa na pomoć Zapada u rešavanju sukoba u Donbasu putem sile jer je dao dozvolu za ulazak stranih vojnika na teritoriju Ukrajine, smatra poslanik Narodnog saveta samoproglašene Donjecke Narodne Republike (DNR) Aleksandar Kamišov.\nSuper brzi voz na liniji Strazbur-Pariz izleteo iz šina: Povređene 22 osobe /foto/\nSuper-brzi voz TGV, koji je saobraćao na liniji Strazbur-Pariz, izleteo je danas iz šina. Povređene su 22 osobe, javio je Rojters.\nVrhovna Rada je na vanrednoj sednici usvojila novi sastav Vlade koji je predložio novi premijer Denis Šmigalj.


Stan na kredit: Kamate pale sa 15% na 5% - BGnekretnine blog\nStan na kredit: Kamate pale sa 15% na 5%\nkamatna stopa, Narodna banka Srbije, stambeni krediti\nKrediti, Novosti 003 Jan 2017\nGuvernerka NBS Jorgovanka Tabaković uverena je da će u 2017. u Srbiji biti niska inflacija, stabilan devizni kurs i dobar priliv stranih direktnih investicija.\n"Inflacija u Srbiji je i u prethodne tri godine bila niska i stabilna i kretala se na nivou od oko dva odsto godišnje. Prema našim projekcijama, rast cena će se tokom 2017. godine kretati u granicama novog, nižeg cilja", rekla je Jorgovanka Tabaković.\nPrema njenim rečima, NBS će i u narednom periodu nastojati da očuva relativnu stabilnost na domaćem deviznom tržištu, uz najmanje troškove.\n"Što se tiče stranih direktnih investicija, naša konzervativna procena je da će njihov priliv u ovoj godini biti na sličnom nivou kao u prethodne dve, što će biti više nego dovoljno da se pokrije tekući deficit platnog bilansa", rekla je ona.\nGuvernerka je ocenila da je NBS kroz očuvanu cenovnu i finansijsku stabilnost otvorila put za snažan pad kamatnih stopa na dinarske kredite.\n"Od januara 2015. do novembra 2016. prosečne kamatne stope na gotovinske dinarske kredite smanjene su sa 18,3 na 11,3 odsto. Smanjene su i kamatne stope na stambene dinarske kredite sa 15,3 na 5,5 odsto. Očekujemo da rast poverenja u dugoročnu održivost postignutih rezultata dodatno podstakne zdravu konkurenciju među bankama, sa pozitivnim efektima na njihovu ponudu", rekla je guvernerka NBS Jorgovanka Tabaković.


Hocu.ba Gimnazija „Maarif Koledž”: Testiranje za stipendije – Hocu.ba\nGimnazija „Maarif Koledž”: Testiranje za stipendije\n„Fondacija za razvoj obrazovanja” Sarajevo i ove godine dodjeljuje stipendije učenicima 9. razreda koji žele upisati Gimnaziju„Maarif Koledž”. Svi učenici imaju jednake šanse da, na osnovu svog znanja i sposobnosti, osvoje vrijedne stipendije.\nTest obuhvata gradivo iz matematike, bosanskog i engleskog jezika, te pitanja iz općeg znanja. U zavisnosti od postignutih rezultata, učenici imaju mogućnost da osvoje stipendije u iznosu od 25% do 100% od ukupne cijene školarine. Osvojena stipendija se odnosi na cjelokupno četverogodišnje školovanje.\nPrijava za testiranje je obavezna i može se izvršiti na linku.\nAutor Hocu.ba praksa gimnazija stipendije\n« Banja Luka: Besplatno testiranje njemačkog jezika\nPoziv za prijavu na radionicu izgradnje vještina efektivnog komuniciranja i rješavanja konflikata »


Džaferović će se zalagati za politiku „ekvidistance“\nTanjug 12. oktobra 2018. 15:07\nSARAJEVO – BiH će graditi odnose sa susedima po principu međusobnog uvažavanja, poštovanja i reciprociteta, kaže u intervjuu za Radio Slobodnu Evropu Šefik Džaferović, novoizabrani član Predsedništva BiH iz reda bošnjačkog naroda.\n„Treba da ostavimo po strani neprijateljsku retoriku, da skinemo sa dnevnog reda bilo kakve destrukcije ili destruktivne aktivnosti prema BiH, a onda da se bavimo kokretnim pitanjima“, kaže Džaferović.\nKada su u pitanju evropske integracije smatra da su odgovore na dodatna pitanja iz Upitnika Evropske komisije prioritet, i da nakon toga treba da usledi period implementacije evropskih preporuka i njihovu implementaciju u program vlade.\nDžaferović smatra da je prioritet na političkoj sceni BiH uspostavljanje stabilne parlamentarne većine na svim nivoima vlasti koja će omogućiti svim vladama da normalno rade i koje će biti sastavljene od političkih stranaka koje imaju kapacitet da tu parlamentarnu većinu uspostavljaju kako na državnom, tako i na entitetskim i kantonalnim nivoima.\n„Kada je NATO integracija u pitanju treba odmah da se utvrdi šta je to što BiH treba da uradi kako bi se kraja ove godine dobio prvi godišnji nacionalni plan za aktivaciju akcionog plana za učlanjenje“, dodaje Džaferović.


Mali vojnici (MALI VOJNICI) - Film - mojtv.net\nFilm korz perspektivu maloletnika smeštenih u domu govori o ratnim tragedijama\n"Mali vojnici" (1967) bosanskoga reditelja Bate Čengića dobar je i ozbiljan ratni film koji govori o toj velikoj tragediji kroz perspektivu maloletnika ostalih bez roditelja, smeštenih u domu za decu. Priča, lako primenjiva i na svet odraslih, svjedočanstvo je o ljudskom ponašanju, osećaju mržnje prema neprijatelju i svesti o pripadnosti svojoj grupi.\nU nekom adaptiranom samostanu u Jugoslaviji tokom Drugog svetskog rata smešteni su dečaci koji su izgubili roditelje. Među njima je i novopridošli Boško Grubač, povučeni desetogodišnjak koji, iako sin poginulog vojnika, deluje finije i kulturnije od ostalih. Istina je da je on sin poginulog nemačkog komandanta koga je upravnik doma odlučio da spasi, zabranivši mu da ikome oda svoj pravi identitet. Biće će veoma zahtevno živeti pod izmišljenim imenom među dečacima ionako napaćenima ratom i ubistvima njihovih najbližih...\nFrank Sinatra, Dean Martin, Shirley MacLaine...\nPriča o životu ruskoga muzičkog genija P. I. Čajkovskog


Anu Nikolić u porodilište dovelo obezbeđenje: Niko ne sme da je slika!\nSupružnici se plaše da bi slike nje u poodmakloj trudnoći mogle da naštete njenom imidžu fatalne žene, kaže izvor\nCelebrities 19.07.2017. - 16:14h Autor: Blic\nPevačica Ana Nikolić provela je noć u GAK Narodni Front zbog poslednje kontrole uoči porođaja, a otkriveno je i kako će sam taj čin izgledati. Kako saznajemo, Ana bi trebalo da se porodi u petak, a zakazan joj je carski rez.\nOno što je zanimljivo tokom njenog boravka u bolnici je da je Anu u Frontu čuvalo nekoliko članova privatnog obezbeđenja koje je imalo izričita naređena da nijedan novinar i fotoreporter ne smeju da priđu porodilištu.\nObezbeđenje je pod neverovatnim okolnostima, kroz garažu bolnice, Anu odvezlo kući. Kako smo saznali, Rasta je zahtevao da Ana ne sme da se slika jer u poodmakloj trudnoći izgleda neprepoznatljivo.\n"Plaše se da bi slike nje u poodmakloj trudnoći mogle da naštete njenom imidžu fatalne žene. Ana će se poroditi na carski rez, verovatno prekosutra i nekoliko dana će biti zadržana u bolnici", otkriva izvora dobro upućen u trudničke dane pevačice.\nAna NikolićPorodilištePorođajStefan Đurić Rastaobezbeđenje


Legendarni Mercedes-AMG GT odlazi u istoriju - AutoExclusive - Auto vesti, Novi, Luksuzni, Polovni automobili...\nNemački proizvođač automobila prvi put je predstavio AMG GT liniju 2014. godine, kao duhovnog naslednika SLS AMG modela. Međutim, sve dobre stvari imaju kraj, tako da je nedavno Motor.es preneo kako će proizvodnja ovog modela biti obustavljena krajem ove godine. Kako je navedeno, knjige porudžbina za ovu neverovatnu mašinu zatvorene su, tako da će poslednje kreirani i finalni AMG GT modeli biti oni koji su poručeni početkom ovog meseca.\nDetalji vezani za naslednika ove slavne linije nisu još uvek poznati, dok sa druge strane, nije potpuno jasno da li će AMG GT uopšte dobiti naslednika jer ni jedan prototip do sada nije testiran, niti je proizvođač javno izneo bilo kakve naznake da radi na njegovoj zameni.\nFinalna varijanta Mercedes-AMG GT proizvedena je u Black Series izdanju i trenutno predstavlja nosioca rekordnog kruga za proizvodne i fabričke automobile oko Nirnburgringa, izuzimajući 911 GT2 RS model tjuniran od strane Manthey-Racing kompanije, sa vremenom od 6:48.05. Kako bi uspeo da ovo izvede, savršeni AMG oslanja se na četvorolitarsku V8 zver, sa vratilom livenim iz jednog dela, zaduženu za stvaranje 720 ks i 800 Nm obrtnog momenta, što je povećanje od 143 ks i 100 Nm u poređenju sa GT R Pro serijom.\nmercedes-amg gt |


1997. godine, kompanija Inver je dobila UNI EN ISO 9001 sertifikaz za kvalitet, čime je obeležen važan korak za kompanniju iako je krajnji cilj postizanje standarda "Nula defekta" u smislu kvaliteta.\n- Naši proizvodi imaju sve potrebne sertifikate i nisu štetni po životnu sredinu\n- Naš asortiman lakova u prahu za primenu u arhitekturi ima Quallicoat sertifikat (Klasa sertifikacije 1 i 2) i GSB sertifikat (Standardna i master sertifikacija) i ne sadrži TGIC.\nPlaniranje kontinuiranog poboljšanja je staza za postizanje ovog cilja, a svi zaposleni u INVER Grupi su svesni da rad na poboljšanju daje dodatnu vrednost proizvodima i uslugama. Kontinuirana posvećenost tome u svim fazama postupka pomaže da se prevaziđu svakodnevni izazovi na tržištu.\nKvalitet upravljanja lancem nabavke\nINVER kvalitet se tumai i razvija sveobuhvatnim pristupom tokom čitavog procesa projektovanja, planiranja, izvršavanja, kontrole i nadgledanja lanca nabavke, od sirovine do krajnjeg koristnika.\nOvaj rezultat se zasniva na radu i zajedničkom doprinosu brojnih timova stručnjaka iz svih kompanija grupe koje posluju u oblasti istraživanja i razvoja, kupovine, proizvodnje, tehničke podrške, prodaje i marketinga, čime se osigurava kontinuirano poboljšanje kvaliteta.


Šta Fon der Lajen očekuje od novog komesara za proširenje? – Krstarica\nTanjug 10. septembra 2019. 13:36\nBRISEL – Novoimenovana predsednica Evropske komisije Ursula fon der Lajen je u pismu Laslu Tročanjiju, kojeg je predložila za komesara za susedstvo i proširenje, istakla značaj kredibilne evropske perspektive za Zapadni Balkan i važnost ubrzanja napretka u procesu proširenja.\nU pismu Tročanjiju ona je naglasila da je „evropska perspektiva Zapadnog Balkana pomogla da se prevaziđu istorijske podele i pokrenu ključne političke i ekonomske reforme“. U isto vreme, navodi ona, spoljni uticaj u regionu značajno raste.\n„Imperativ je da održimo i ubrzamo napredak u narednih pet godina, kroz procenu zasnovanu na zaslugama svake zemlje kandidata, uz očuvanje kredibilne perspektive za budući pristup EU“, navela je Fon der Lajen u pismu Tročanjiju.\nFon der Lajen je, takođe, uputila pismo Žozepu Borelu, kojeg je predložila za šefa diplomatije, u kojem je ukazala na značaj Evrope koja je više strateška i više ujedinjena u oblasti spoljnih poslova.\n„Trebalo bi da pokušate da ojačate kapacitet Unije kako bi delovala nezavinso i promovišete njene vrednosti i interese širom sveta“, poručila je ona.\nFon der Lajen je dodala da EU, kao globalni lider, mora da donosi odluke na brži i efikasniji način.\nNovoimenovana predsednica Evropske komisije objavila je danas u Briselu zaduženja koja je dodelila svom timu od 27 komesara i saopštila da želi da njena Komisija bude „fleksibilna, moderna i agilna, koja je posvećena Evropi, koja razume Evropu i sluša šta Evropljani žele“.


Omogućen je rad, ali onome ko prekrši pravila, slijedi kazna – Haber.ba\nTokom dana utvrđeno devet prekršaja, što podrazumijeva podnošenje devet prekršajnih naloga u iznosu od 10.000 KM\nFederalna uprava za inspekcijske poslove (FUIP) saopćila je danas da su sanitarni inspektori, zaključno sa subotom, 2. maja, na graničnim prijelazima izdali 31.810 rješenja o stavljanju osoba pod zdravstveni nadzor (ograničeno kretanje, izolacija) na period od 14 dana.\nNadzorima i mjerama federalnih inspektora, prema do sada dostupnim podacima, obuhvaćeno je ukupno 3.476 državljana BiH sa prebivalištem u Republici Srpskoj, koji su u BiH ušli preko graničnih prijelaza koji se nalaze na području Federacije BiH.\nPodaci s imenima i adresama blagovremeno su dostavljeni Inspektoratu Republike Srpske na daljnje postupanje i provođenje mjera izolacije ili karantina. Isto vrijedi i za 344 osobe sa prebivalištem na području Brčko distrikta BiH za koje su podaci dostavljeni Inspektoratu Distrikta.\nInspektorat RS dostavio je podatke o 69 osoba kojima su sanitarni inspektori RS tokom jučerašnjeg dana izdali rješenje o kućnom karantinu te podatke o rješenjima za 84 vozača koji imaju prebivalište u FBiH.\nInspektorat Brčko distrikta BiH dostavio je podatke za sedam osoba kojima su jučer izdata rješenja o izolaciji, a koja imaju prebivalište na području FBiH.\nDanas istječu mjere iz 59 rješenja o izolaciji koja su izdali federalni sanitarni inspektori, a do jučer je za ukupno 25.561 osobu istekao period obavezne izolacije u trajanju od 14 dana.\n– Po donošenju Odluke Vlade FBiH o mjerama neposredne kontrole određenih proizvoda i usluga od interesa za FBiH, kojom je određeno utvrđivanje marži, dežurni tim Federalnog tržišnog inspektorata je i tokom današnjeg dana, radi zaštite građana od nerazumnog povećanja cijena, vršio inspekcijske nadzore benzinskih pumpi, ali i drugih prodajnih objekata na području Federacije BiH – saopćeno je iz FUIP-a, čiji je direktor Anis Ajdinović.\nIzvršeno je osam inspekcijskih nadzora i utvrđeno devet prekršaja, što podrazumijeva podnošenje devet prekršajnih naloga u iznosu od 10.000 KM.\nUpućen je poziv svim subjektima kojima je naredbom Federalnog štaba civilne zaštite omogućen rad, da se pridržavaju svih higijenskih i zdravstvenih preporuka Federalnog ministarstva zdravstva i Zavoda za javno zdravstvo FBiH.\nIzdato je i upozorenje da će, kako federalne, tako i nadležne kantonalne inspekcije, biti uključene u pojačanu kontrolu poštivanja preporuka radi suzbijanja širenja koronavirusa.\nInspekcijski organi bit će rigorozni i neće se dopustiti nepoštivanje preporuka Zakona o zaštiti stanovništva od zaraznih bolesti, za šta su zakonom propisane novčane kazne u rasponu od 2.000 do 10.000 KM.\nTeme:BiH, Federalna uprava za inspekcijske poslove, kazne, prekršaji


antonija terci formula jedan bolid tragicna vest horor\nAntonija Terci, jedna od najlepših žena u istoriji Formule 1 i osoba koja se smatra najzaslužnijem za promenu Vilijamsovog bolida, poginula je u 51. godini.\nItalijanka je život posvetila aerodinamici je u svet "putujućeg cirkusa" ušla na poziv egendarnog Rorija Birna, čoveka čiji su bolidi osvojili brojne trofeje i pobede. Jako brzo je Antonija ušla u tim Ferarija kao jedan od najbitnijih članova. Ferari je tih godina vezivao uspehe, predvođen Majklom Šumaherom, a po završetku sezone 2001. na adresu Tercijeve stigao je poziv Vilijamsa.\nTo se ispostavilo kao pravi potez, pogotovo nakon "buma" koji je Antonija napravila 2004. godine, kada je radila aerodinamiku na bolidu FW26, poznatijem kao "morž".\nSam izgled bolida doprineo je poprilično u njegovoj aerodinamičnosti, i činilo se da postoje sve predispozicije da ekipa napravi iskorak. Međutim, nakon serije prosečnih rezultata, iz Vilijamsa su upravo u Tercijevoj videli krivca za loše rezultate.\nZbog karakteristične plave kose i plavih očiju smatrala se jednom od najlepših žena u Formuli 1, a njen nekadašnji tim se na Tviteru oprostio od nje.\n- Duboko smo rastuženi zbog smrti naše nekadašnje koleginice i šefa aerodinamike, Antonije Terci. Naše misli su sa Antonijinom porodicom i prijateljima u ovom teškom trenutku, navedeno je u saopštenju Vilijamsa.\nAntonija Terci poginula je u Velikoj Britaniji pod još uvek nepoznatim okolnostima.\nPREOKRET U SLUČAJU VLAHOVIĆ Konte stiže u Totenhem i Srbin mu je prva želja! Vidi u njemu naslednika Kejna i ključnog igrača nove ekipe\nVIDEO : Stravična nesreća na stazi Formule 1\n"POTPUNO JE IZGUBIO POVERENJE!" Sve veća drama oko Hamiltonove odluke da završi karijeru\nDanas je tačno mesec dana posle sada već čuvene trke u Abu Dabiju u kojoj je Verštapen u poslednjem krugu uspeo da pretekne Luisa Hamiltona i preotme mu titulu šampiona. Međutim, Britanac i dalje razmišlja o kraju karijere!


Održan prvi sastanak Partnerstva za razvoj općine Srebrenik - Radio Srebrenik\nDanas je u plavoj sali Doma kulture u Srebreniku održana konstituirajuća sjednica Partnerstva za razvoj općine Srebrenik. Sastanku su prisustvovali predstavnici Razvojnog programa Ujedinjenih nacija, lokalnih vlasti, javnih ustanova i preduzeća, te nevladinih organizacija i udruženja s područja općine Srebrenik.\nU projekat Partnerstva za razvoj uključena je 21 općina u BiH, a implementira ga UNDP uz primarnu finansijsku podršku Evropske unije. Projekat je usmjeren na povećanje životnog standarda standarda socijalno najosjetljivijih skupina građana uz omogućavanje socijalne kohezije i održivog ekonomskog razvoja. Kako je istakao Nihad Omerović, načelnik općine Srebrenik, primarni cilj je da se u interaktivnom dijalogu svih učesnika projekta definišu i otklone uočeni nedostaci u revidiranoj strategiji razvoja općine Srebrenik.\nNa sastanku su formirana i tri posebna sektora koji će biti zaduženi za ekonomski razvoj, unapređenje socijalnog stanja i zaštitu životne sredine na području ove općine. Na sastanku je usvojen i Nacrt Poslovnika o radu Partnerstva za razvoj općine Srebrenik, a izabrani su i predsjedavajući i zamjenik predsjedavajućeg Partnerstva za razvoj općine Srebrenik.\nPrethodni članakSvečano otvorena manifestacija “Dani povelje”\nNaredni članakU Srebreniku izvedena pozorišna predstava “Američki san”


Foto: Tanjug/Vlada republike Srbije/Predrag Vučković\n07.11.2019. 16:04h 07.11.2019. 16:04h\n- I ova poseta daje snažnu potvrdu da su odnosi Srbije i Kine na istorijski najvišem nivou, da je reč o partnerskim odnosima dve prijateljske države, koji su bazirani na međusobnom razumevanju i dugogodišnjoj saradnji, ali, pre svega, u poslednjem periodu i izuzetno snažni na talasu prijateljskog odnosa između predsednika Si Đinpinga i Aleksandra Vučića, rekao je Antić.\n- Ljude iz "Zinđina" ćemo zamoliti da razgovaramo sa "Hikvision" da razmotre da svoj RND centar otvore u Srbiji, rekao je Antić.\n- Obavili smo ovde ozbiljne razgovore i nastavićemo te razgovore, koji će biti deo donošenja naših investicionih odluka, rekao je Antić.\nAleksandar AntićŠangajKinaSrbijaEXPO sajam


I bez Bogdanovića i Bjelice — Srbija rutinski do pobede - 25.08.2019, Sputnik Srbija\nKošarkaši Srbije zabeležili su novu pobedu tokom priprema za Mundobasket, ovog puta protiv Novog Zelanda rezultatom 88:78. 25.08.2019, Sputnik Srbija\nsrbija, svetsko prvenstvo u košarci 2019, svetsko prvenstvo u košarci 2019, svetsko prvenstvo u košarci, vesti, košarka\n15:20 25.08.2019 (Osveženo: 20:46 25.08.2021)\n„Orlovi“ su trijumfovali i po deveti put u isto toliko mečeva i jedina su neporažena ekipa u pripremnom periodu.\nSelektor Đorđević je i u ovom meču isprobavao neke stvari, a počeo je sa Marjanovićem na centru i Jokićem na krilnom centru, navodi B92.\nČesto se igralo sa dva plejmejkera (Jović, Micić), a u nekoliko navrata desilo se i da Birčević igra na poziciji „tri“.\nSelektor Đorđević je u meč sa Novim Zelandom ušao bez Nemanje Bjelice, Bogdana Bogdanovića, Vladimira Lučića i kapitena Miroslava Raduljice, koje je odlučio da odmori pred duel sa Francuskom 27. avgusta.\nPrvu utakmicu na Svetskom prvenstvu Srbija igra 31. avgusta od 9.30 u Fošanu, protiv reprezentacije Angole.